PREDSTAVLjEN NAUČNO-TEHNOLOŠKI CENTAR KOMPANIJE NIS A.D. NOVI SAD | Novosadski Info\nGradonačelnik Novog Sada Miloš Vučević i potpredsednica Vlade Republike Srbije i ministarka rudarstva i energetike Zorana Mihajlović posetili su Naučno-tehnološki centar kompanije Nis a.d. gde su im predstavljene nove tehnologije u proizvodnji nafte i gasa, kao i IT projekti i investicije te kompanije u obrazovni sistem Srbije. Oni su upoznali mlade stipendiste, koji u okviru programa NIS- a ”Energija znanja” prave prve profesionalne korake u najvećoj domaćoj naftnoj kompaniji.\n– Ovo je fabrika znanja, inovacija i kreativnosti, i primer idealnog srpsko-ruskog spoja. Impresioniran sam što se naši studenti koji nastave obrazovanje u Rusiji, vraćaju u Srbiju da stvaraju nove vrednosti. Čestitam mladim naučnicima koji rade u ovom Naučno-tehnološkom centru, jer njihovo znanje se izvozi i dobro naplaćuje – naglasio je gradonačelnik Vučević.\n– Ako hoćemo da uspemo, bez ulaganja u znanje i građenja veze između energetike i zaštite životne sredine, to ne možemo postići. Odnosi između Srbije i Ruske Federacije ne baziraju se samo na prijateljstvu dva naroda, već na neraskidivoj vezi koja se posebno videla u ovom teškom periodu. Zahvalni smo im na svim vakcinama, kao i na tome što danas zajedno u Srbiji proizvodimo vakcinu Sputnjik – izjavila je potpredsednica Vlade RS Zorana Mihajlović.


Stanivuković: Beograd i Banjaluka povezani neraskidivim vezama - Izazov\nStanivuković: Beograd i Banjaluka povezani neraskidivim vezama\nRadio-televizija Srbije\t 22. aprila 2021. 14:12\nDraško Stanivuković je podsetio da je u prvoj polovini prošlog veka Banjaluka nazivana "predstražom Beograda", ali da nije reč o vojnom terminu već o "nespornoj istorijskoj činjenici".\n"To je međusobna zavisnost dva grada, Beograda i Banjaluke, povezana neraskidivim bratskim vezama", rekao je Stanivuković.\nZahvalio je predsedniku Vučiću i delegaciji Srbije u kojoj su bili i premijerka Ana Brnabić, predsednik Skupštine Srbije Ivica Dačić i ministar policije Aleksandar Vulin, što su prisustvovali svečanosti povodom obeležavanja Dana Banjaluke.\nPredsednik Srbije Aleksandar Vučić proglašen je počasnim građaninom Banjaluke, a ključ tog grada i Povelja počasnog građanina uručeni su mu na Svečanoj akademiji povodom obeležavanja Dana Banjaluke.\nNa svečanosti u Banskom dvoru, ispred kojeg su se okupili građani Banjaluke, ključ i Povelju Vučiću je uručio predsednik Skupštine grada Mladen Ilić.\n"Banjaluka je na današnji dan pre 76 godina oslobođena od fašizma"\nStanivuković je podsetio da je na današnji dan pre 76 godina Banjaluka oslobođena od fašizma u Drugom svetskom ratu, ali da tu, kako kaže, nije stala priča o slobodi našeg naroda. Istakao je da je važno da se sa ponosom i poštovanjem obeležava taj datum, ali i da se o slobodi priča svaki dan.\nNaveo je da je za oslobođenje Banjaluke, koja je tada imala oko 30.000 stanovnika, više od 3.000 ljudi dalo živote i da se nikada ne smeju zaboraviti heroji zahvaljujući kojima danas Banjalučani žive u slobodnom, ponosnom i prkosnom gradu.\nKako je rekao, tog je dana iz Banjaluke isterano najveće zlo u istoriji čovečanstva, ali, kaže, ne treba zaboraviti da je taj grad i na Aranđelovdan 1918. godine srpska vojska oslobodila od okupatora.\n"Banjaluka je oslobođena, ali nije uvek bila slobodna, prošla je mnoge okupacije, borbe, nesreće nepogode iz kojih je izlazila ponosnija, snažnija, odvažnija i prkosnija", rekao je Stanivuković.\nDodao je da je njegov cilj da Banjaluka živi i promišlja tako da više nikada nikome ne padne na pamet da u taj grad ulazi da bi ga pokoravao, osvajao tenkovima, ponižavao.\n"Želim da budemo slobodni, da izgradimo grad slobodomislećih ljudi sa jednakim šansama", rekao je Stanivuković i dodao da je Banjaluka upisana u istoriju i kao grad koji vodi najmlađi gradonačelnik.


nikola jokić trebalo je da odmara i ne igra utakmicu\n1. December, 08:22\nOtkrio tajnu! Jokić nije trebalo da igra, ali "Srbi ne sede": Trener Denvera oduševio izjavom posle Nikoline dominacije! 0 Podijeli Podijeli na facebook Podijeli na twitter Podijeli na viber Pošalji na mail\n30.04.2021. / 12:06\nMajkl Meloun otkrio šta mu je Jokić rekao pre meča.\nKošarkaši Denvera nastavljaju da ređaju pobede, a novu su ostvarili protiv Toronta.\nNikola Jokić je ponovo bio u centru pažnje zabeleživši novu sjajnu partiju iako - nije trebalo da bude na parketu!?\nDenver je slavio 121:119 uz 19 poena i 11 skokova srpskog centra, koji je imao nešto manju minutažu kako bi "predahnuo" u jakom ritmu NBA lige.\nMeđutim, Nikola Jokić uopšte nije trebalo da nastupi na tom meču.\nTrener Majkl Meloun je želeo da odmori Srbina u meču protiv Raptorsa, pošto je veče pre toga ubacio 32 poena protiv Nju Orleansa, ali Jokić je to odbio.\n"On je čvrst momak, nije želeo da uzme slobodno veče. Jokić uvek sa mnogo ponosa ističe odakle je", rekao je Meloun, da bi potom otkrio šta mu je Jokić rekao:\n"Srbi ne sede", rekao je trener Denvera.\nZanimljivo, Jokić je tako nastavio niz ove sezone po kojem je nastupio na svakom meču, što je za mnoge još jedan "plus" za Srbina u borbi za MVP nagradu.


11. decembar, 2020.\nOd petka do nedelje na programu su svi mečevi 18. kola Linglong Tire Super lige Srbije u takmičarskoj sezoni 2020/21. Bićete u prilici da pratite direktan televizijski prenos tri izuzetno zanimljiva susreta, i to: Čukarički – Javor Matis, Voždovac – Partizan i Crvena zvezda – OFK Bačka. Događanja na preostalih sedam mečeva možete ispratiti putem multiprenosa koji će ponovo biti realizovani od strane TV Arena sport.\nMULTIPRENOS – 3 UTAKMICE (petak 11. decembar, 16:00 časova, TV Arena sport 1)\nU petak ćete u multiprenosu biti u prilici da ispratite dešavanja na tri meča 18. kola Linglong Tire Super lige Srbije koji počinju u 16:00 časova. Na programu su mečevi Mladost – Napredak, Proleter – Inđija i TSC – Radnik (noseća utakmica). Multiprenos će biti emitovan na prvom programu TV Arena sport.\nČUKARIČKI – JAVOR MATIS (petak 11. decembar, 18:00 časova, TV Arena sport 1)\nEkipa Čukaričkog u okviru 18. kola Linglong Tire Super lige Srbije na svom stadionu dočekuje goste iz Ivanjice, ekipu Javor Matisa. Dueli ovih timova tokom prethodnih sezona uvek su bili izuzetno zanimljivi i veoma često su se završavali podelom bodova. Domaćini su tokom aktuelne sezone zabeležili osam pobeda, uz pet remija i četiri poraza, pa sa 29 bodova na svom kontu trenutno zauzimaju 5. mesto na tabeli. U prethodnom kolu su kao gosti poraženi u duelu sa ekipom Partizana, a rezultat je bio 1:0. Gosti su tokom aktuelne sezone zabeležili pet pobeda, uz tri remija i osam poraza, pa sa 18 bodova i utakmicom manje trenutno zauzimaju 13. mesto na tabeli. Njihov susret prethodnog kola u kome su trebali da se sastanu sa ekipom TSC je odložen za novi termin. Obezbeđen je direktan televizijski prenos ovog susreta na prvom programu TV Arena sport, sa početkom u 18:00 časova.\nMULTIPRENOS – 4 UTAKMICE (subota 12. decembar, 14:00 časova, TV Arena sport 1)\nU petak ćete u multiprenosu biti u prilici da ispratite dešavanja na četiri meča 18. kola Linglong Tire Super lige Srbije koji počinju u 14:00 časova. Na programu su mečevi Mačva – Rad, Novi Pazar – Metalac, Radnički Niš – Zlatibor i Spartak ŽK – Vojvodina (noseća utakmica). Multiprenos će biti emitovan na prvom programu TV Arena sport.\nVOŽDOVAC – PARTIZAN (subota 12. decembar, 17:00 časova, TV Arena sport 1)\nBeogradski Voždovac u okviru 18. kola Linglong Tire Super lige Srbije na svom stadionu dočekuje gradskog rivala, ekipu Partizana. Često su prethodnih sezona ’’zmajevi’’ uspevali da iznenade crno-bele, pa treba očekivati još jednu žestoku borbu za bodove. Domaćini su tokom aktuelne sezone zabeležili osam pobeda, uz tri remija i šest poraza, pa sa 27 bodova na svom kontu trenutno zauzimaju 7. mesto na tabeli. U prethodnom kolu su kao gosti poraženi u duelu sa ekipom Napretka, a rezultat je bio 3:1. Gosti su tokom aktuelne sezone zabeležili dvanaest pobeda, uz dva remija i tri poraza, pa sa 38 bodova na svom kontu trenutno zauzimaju 2. mesto na tabeli. U prethodnom kolu su kao domaćini savladali ekipu Čukaričkog, a rezultat je bio 1:0. Obezbeđen je direktan televizijski prenos ovog susreta na prvom programu TV Arena sport, sa početkom u 17:00 časova.\nCRVENA ZVEZDA – OFK BAČKA (nedelja 13. decembar, 17:00 časova, TV Arena sport 1)\nLider šampionata Crvena zvezda u okviru 18. kola Linglong Tire Super lige Srbije na svom stadionu dočekuje goste iz Bačke Palanke, ekipu OFK Bačka. Crveno-beli u ovom meču imaju ulogu apsolutnog favorita, ali treba očekivati da gosti pokušaju da iskoriste njihov umor zbog evropskog gostovanja. Domaćini su tokom aktuelne sezone bez poraza, uz petnaest ostvarenih pobeda i dva remija, pa sa 47 bodova na svom kontu trenutno zauzimaju 1. mesto na tabeli. U prethodnom kolu su kao gosti savladali ekipu Zlatibora, a rezultat je bio 0:1. Gosti su tokom aktuelne sezone zabeležili dve pobede, uz pet remija i deset poraza, pa sa 11 bodova na svom kontu trenutno zauzimaju 19. mesto na tabeli. U prethodnom kolu su kao domaćini savladali ekipu Metalca, a rezultat je bio 3:1. Obezbeđen je direktan televizijski prenos ovog susreta na prvom programu TV Arena sport, sa početkom u 17:00 časova.


Osnovni cilj Univerziteta „Džon Nezbit“ i Fakulteta za poslovnu ekonomiju jeste obrazovanje stručnjaka u različitim oblastima i difuzija savremenih znanja i tehnologija. Univerzitet se razvija u modernu, evropsku visokoškolsku ustanovu, priznatu po svojim nastavnim, naučnim i stručnim dostignućima svršenih studenata.\nSavremeni sistem kvaliteta primenjuje se na Univerzitetu „Džon Nezbit“ i Fakultetu za poslovnu ekonomiju. Fakultet za poslovnu ekonomiju posvećen je kontinuiranom poboljšanju svih aktivnosti, kako bi ostvario svoju misiju, efikasno postigao ciljeve postojanja i odgovorio potrebama Univerziteta i društva u celini.\nSistem kvaliteta daje okvir za različite elemente i procese potrebne za postizanje navedenih ciljeva Univerziteta „Džon Nezbit“ i Fakulteta za poslovnu ekonomiju.


I Dodik "promijenio ploču" - Kozarac.ba\nPredsjednik SNSD-a Milorad Dodik izjavio je da je na današnjem sastanku sa liderom SDS-a Mladenom Bosićem postignuta saglasnost o mnogim stvarima i da će se u budućnosti više razgovarati o pitanjima u kojima se razilaze stavovi ove dvije stranke.\nNa pitanje da li će ići u pregovore sa SDP-om, Dodik je odgovorio da SNSD ima dosta problema da sarađuje sa tom strankom, ali da je realnost da je SDP jedan od pobjednika.\n“SDP nije ono što mi želimo, ali razgovaraćemo i sa njima”, rekao je Dodik i naveo da to ne znači nikakvu koaliciju niti programsko objedinjavanje.\n“Ako ne uđemo u Vijeće ministara optužiće nas da nismo u funkciji ralizacije Dejtonskog sporazuma, kao što je to bilo svaki put do sada”, istakao je Dodik.\nPredsjednik SDS-a Mladen Bosić rekao je da je ova stranka odlučila da obavi razgouore sa SNSD-om i sa ostalim strankama iz RS i BiH jer, kako je rekao, veliki broj građana RS to i očekuje.\nLider SDS-a najavio je da će tokom dana razgovarati sa predsjednikom PDP Mladenom Ivanićem kao i sa ostalim strankama iz RS i FBiH, uključujući i SDP.\nOdgovarajući na pitanje da li SDS podržava dogovor između HDZ i SNSD Bosić je rekao da je to upravo jedno od pitanja u kojem se ove duije stranke razilaze i naglasio da je priča o trećem entitetu za RS neprihatljiva.\n“Sve ćemo učiniti da se formiraju vlasti i na nivou BiH i u RS što je prije moguće, jer smatramo da je to u interesu građana RS. Danas nismo ništa konkretno dogovorili, ali ispostavilo se da imamo mnogo identičnih stavova i izrazili smo spremnost da o tome razgovaramo”, kaže Bosić.


Kamere nisu snimile lica napadača na Pančića : Nadlanu.com\nKamere nisu snimile lica napadača na Pančića\nTARA, 30. jula 2010. (Beta) - Policija intenzivno traga za napadačima na novinara Teofila Pančića ali na snimku sugurnosne kamere ne mogu se razaznati lica napadača, izjavio je u petak ministar unutrašnjih poslova Srbije Ivica Dačić i pozvao očevice da se jave policiji.\nMinistar je u Školi prijateljstva na Tari kazao da se na snimcima sigurnosne kamere jasno vidi šta desilo napolju i koliko je trajao napad u autobusu, ali ne i šta se dešavalo u autobusu u kome je Pančić pretučen.\nDačić je potvrdio da je policija privodila i saslušavala više osoba i uporedila otiske i DNK tragove.\n"Nije dobro da policija mnogo govori o tome, niti da sam akter događaja govori o tome dok se slučaj ne rasvetli. Pozivamo i eventualne svedoke da se jave policiji. Želja nam je da se taj slučaj rasvetli, ali smatram da ga ne treba mnogo mistifikovati", rekao je Dačić.\nBeogradska policija juče je privela dvadesetak mladića iz Zemuna na informativni razgovor kako bi saznala identitet napadača na Pančića.


Otvoren hotel "Rajska banja" u Banjskoj - Izazov\nOtvoren hotel „Rajska banja“ u Banjskoj\nRadio-televizija Srbije 12. jula 2019. 16:16\n"Cilj je da zadržimo mlade ljude, da zadržimo ljude sa porodicama tu i da škola u Banjskoj i dalje radi", kazao je predsednik opštine Zvečan.\nNovoizgrađeni kompleks, pored danas otvorenog hotela, sadrži prostorije u kojima će se pružati medicinske usluge, otvorene i zatvorene bazene za kupanje sa termalnom vodom koja će i zimi i leti imati oko 36 stepeni, a koju će i gosti hotela moći da koriste u apartmanima, spa i vizitorski centar.\n"U Banjskoj je nekada na godišnjem nivou bilo od 7.000 do 8.000 turista, imala je svoju tržnicu, svoju pijacu i mi nastojimo da sve te sadržaje vratimo u Banjsku", kazao je Todosijević.\nU blizini banje se nalazi i manastir Banjska iz 14. veka, zadužbina kralja Milutina, a kako je naveo Todosijević, jedan od ciljeva je i da turisti koji iz celog sveta dolaze da posete tu svetinju Srpske pravoslavne crkve, zadrže se u banji, odnosno da se spoji verski i banjski turizam.\nOtvaranju hotela prisustvovali su i gradonačelnici srpskih opština na Kosovu i Metohiji, predstavnici Srpske liste, sveštenici iz manastira Banjska i mnogobrojni građani.\nU izgradnju celog kompleksa Vlada Srbije je uložila do sada oko 300 miliona dinara, a ideja koju će pokušati da realizuju je i da se napravi brdsko-planinski turizam, povezivanjem i sa brdima koja se protežu ka Novom Pazaru.


NATO: Rusija nastavlja da gomila trupe blizu Ukrajine - Report.rs\nNATO: Rusija nastavlja da gomila trupe blizu Ukrajine\nBy redakcija 02/16/2022 Najnovije, Svet, Vesti\nRusija je nastavila da jača svoje veliko vojno prisustvo kod granica sa Ukrajinom, rekao je generalni sekretar NATO konstatujući da “u ovoj fazi” nema znakova smirivanja tenzija uprkos izjava Moskve.\n„Nismo konstatovali nikakvu deeskalaciju na terenu u ovoj fazi. Naprotiv izgleda da Rusija nastavlja da jača svoje vojno prisustvo… Rusija može i dalje da izvrši invaziju na Ukrajinu bez prethodnog upozorenja, kapaciteti su na mestu, sa više od 100.000 vojnika“, rekao je Jens Stoltenberg na početku sastanka sa ministrima odbrane zemalja Alijanse u Briselu.\nMinistri odbrane NATO sastaju se da razgovaraju o ruskoj koncentraciji trupa oko Ukrajine koja je podstakla jednu od najvećih bezbednosnih kriza u Evropi u više decenija.\nStoltenberg je rekao da su čuli poruke Moskve o njenoj spremnosti da nastavi diplomatske napore i da su spremni da razgovaraju, ali da Rusija treba da “pređe sa reči na dela, da povuče svoje snage i smiri tenzije”.\n“Vrlo pažljivo pratimo šta Rusija radi. Konstatovali smo dolazak trupa i teške opreme, zatim povlačenje trupa, ali oprema i kapaciteti ostaju na mestu”, rekao je on.\n“Želimo da vidimo pravo povlačenje, trajno, ne samo stalno kretanje trupa.. Spremni smo da se sastanemo sa Rusijom, ali se spremamo za najgore”, rekao je Stoltenberg.\nNemačka ministarka odbrane Kristina Lambreht potvrdila je da je jačanje ruskih trupa na granici s Ukrajinom i dalje izvor za zabrinutost. Ona je rekla da ima znakova koji daju nadu, ali da je važno izbliza videti da li posle reči slede dela.\n100.000 vojnika Brisel granica invazija kapacitet NATO Rusija trupa Ukrajina upozorenja


ZSO će biti formirana\nM. K. 24. oktobra 2016. 16:10\nKosovski premijer Isa Mustafa izjavio je danas da su problemi sa opozicijom u vezi sa formiranjem Zajednice srpskih opština prevaziđeni i da će ona biti uspostavljena, ali na, kako je rekao, osnovu sporazuma, koji je prvi potpisan u Briselu i na osnovu odluke Ustavnog suda, koje predviđaju da ZSO nema izvršna ovlašćenja.\nObraćajući se prisutnima na seminaru „Rose-Roth“ Parlamentarne skupštine NATO u Prištini, Mustafa je rekao da je rešavanje pitanja formiranja ZSO i ratifikacije sporazuma o demarkaciji sa Crnom Gorom usporila opozicija ometanjem rada kosovske supštine i nesilnim protestima.\nSeminar „Rose-Roth“ Parlamentarne skupštine NATO počeo je u subotu, 22. oktobra i na njemu 21 država članica tog vojnog saveza i njegovih partnera razgovara o perspektivi Kosova i odnosima sa Evropskom unijom i ulogom NATO-a u regionu.\n„Ali mogu da kažem da smo uspeli da prevaziđemo ove akte nasilja, Zajednica srpskih opština sa srpskom većinom će biti uspostavljena i ona će biti uspostavljena na osnovu sporazuma, koji je postignut kao prvi sporazum i na osnovu odluke Ustavnog suda, koje predviđaju da Asocijacija (ZSO) nema izvršna ovlašćenja i neće biti treća snaga“, rekao je Mustafa, objavljeno je na sajtu kosovske vlade.\nSkandalozna izjava: Ubistvo Olivera Ivanovića možda baš ono što je…\nMustafa tvrdi i da Kosovo ima „dobre odnose sa susedima“.\n„Srbija sada radi u dijalogu za normalizaciju odnosa“, naveo je Mustafa i podsetio da su do sada održana tri sastanka zemalja Zapadnog Balkana na kojima su učestvovali i predstavnici kosovske vlasti, a koji su se odnosili uglavnom na infrastrukturne projekte.\nPotvrdio je i dobru trgovinsku i ekonomsku saradnju sa zemjama regiona, te naveo da su Beogradu i Priština „postigli neke dogovore čija realizacija je u kašnjenju“.\nMustafa je rekao i da je prioritet Prištine da radi na sprovođenju tih sporazuma postignutih sa Beogradom, te da, kako je rekao, treba videti šta će biti prioritet s obzirom na to da „znamo situaciju da Srbija neće prihvatiti nezavisnost Kosova“.\nNaslovna strana za sredu, 24. januar 2018. godine\nŠoferi uzvraćaju: Ne fale Srbiji vozači kamiona, samo neće…


Baloteli nije suptilan i na jedan specifičan način razmeće se odećom, gotovo uvek noseći veoma skupe i efektne komade, kakve nemamo prilike da vidimo na drugim poznatim muškarcima. Lako se izdvaja iz gomile, verujući u svoj dobar ukus i savršen stil toliko da prosto nagoni i druge da veruju u to!\nNapadač Mančester Sitija neguje urban, moderan i kežual stil, sa puno blještavog nakita i lanaca, beretkama, kapicama, kačketima, obaveznim baggy pantalonama ili trenerkama i neobičnim i nesvakidašnjim gornjim delovima. U Britaniji je proglašen za drugog najbolje obučenog muškarca i mi se apsolutno slažemo. Ponekad eksecentričan, ali svakako neponovljiv, “luksuzan” i samo svoj, zaslužio je tu laskavu titulu!\nOpušteno, urbano, trendi\nJedan skroz cool autfit sa fenomenalnim patikama\nSavršena kombinacija gde dominira efektna teksas košulja sa kožnim detaljem\nBaloteli uvek bira moćne i upečatljive komade garderobe\nOdličan izbor bermuda i, kao po običaju, mnogo mnogo nakita\nSavršeno stilizovano: pantalone u military fazonu i majica sa neobičnom kragnom\nZaljubljeni smo u ovaj džemper\nSportska varijanta na fensi način\nPopularni fudbaler se ne odvaja od baggy pantalona u svim varijantama\nInteresantana duks - jakna je predivan izbor\nArticle viewed 7818 times\nPrvi pogled na Jordan Ultra Fly 2 patikeŠtreberske naočare, retro, u boji...Majice s dugim rukavima idu uz sveU džinsu od glave do peteModerne "zakrpe"Da li su ženstveni muškarci naša budućnost?Muška dilema: Slip ili bokserice?Orange Boys!"Before Season" by IVAN MANHair in the AirTOP 5 muških aksesoara za letoDržači pantalona i stilaKožu nose hrabri muškarciZimski promašaji: Odeća koju muškarcima treba zabraniti!Trendovi u muškoj modi 2012Rugby Ralph Lauren jesen 2012Muski nakit - dizajner Alessandra MurgiaDžentlmen na uliciLeo Becerra and Houman Farahmand\nnega tela anticelulit masaza frizure frizer nokti nadogradnja trepavic frenc manikir sminkanje zara moda depilacija nadogradnja noktiju manikir obuka nadogranja kose masaza novi sad nadogradnja svilenih nadogradnja kose frizerski salon http://www.fashion.h cizme trend vestacke trepavice kosa celulit Anti-cellulite massa maser brazilski keratin nail art profesionalna sminka


Kolegijum Predstavničkog doma traži utvrđivanje svih okolnosti napada\nKolegijum Predstavničkog doma Parlamentarne skupštine BiH najoštrije je osudio teroristički napad u Zvorniku i zahtijeva od agencija za provođenje zakona da što prije utvrde okolnosti pod kojim se to dogodilo.\n"Od svih institucija BiH zahtijevamo da u skladu sa zakonskim ovlaštenjima preduzmu mjere da se u budućnosti ovakvi i slični slučajevi ne bi dešavali", saopšteno je iz parlamenta BiH nakon vanredne sjednice Kolegijuma.\nNa zahtjev zamjenika predsjedavajućeg Predstavničkog doma Mladena Bosića, Kolegijum je odlučio da sjednica Predstavničkog doma umjesto sutra bude održana 13. maja, te da prva tačka dnevnog reda bude razmatranje informacije o terorističkom napadu u Zvorniku.\nS tim u vezi, od Vijeća ministara BiH je zatraženo da za sjednicu pripremi detaljnu informaciju.\nKolegijum je danas izrazio saučešće porodici ubijenog policajca Dragana Đurića, a povrijeđenim policajcima uputio želje za što brži oporavak.\nPolicajac Dragan Đurić ubijen je sinoć u terorističkom napadu na policijsku stanicu u Zvorniku, koji je izvršio Nerdin Ibrić (24) iz sela Sapna kod Zvornika. Tom prilikom ranjeni su policajci Željko Gajić i Stevo Milovanović.


Slobodnu Zonu Pirot posetio ambasador Republike Bugarske i novopostavljeni bugarski konzul u Nišu - Pirot Plus Online\nSlobodnu Zonu Pirot posetio ambasador Republike Bugarske i novopostavljeni bugarski konzul u Nišu\n12. oktobar 2020. 15:57 Privreda Pirot Plus Online\nAmbasador Republike Bugarske u Srbiji, gospodin Ratko Vlajkov danas je sa svojom delegacijom posetio Slobodnu Zonu Pirot, gde su ga dočekali gradonačelnik Vladan Vasić i direktor Slobodne zone Vladimir Ilić.\nTom prilikom gostima su predstavljene pogodnosti za poslovanje, kapaciteti kojima raspolaže Slobodna zona Pirot kao i bugarski proizvodni korisnici koji posluju u okviru zone. Pored proizvodne delatnosti, naglašeno je da postoje značajni potencijali za saradnju između IT kompanija iz Pirota i IT kompanija iz Bugarske i to kroz razmenu iskustava, posete i projekte.\nVladimir Ilić, izvršni direktor Slobodne zone Pirot, naveo je da postoji interesovanje bugarskih kompanija za poslovanje u Slobodnoj zoni Pirot i dodao da su proizvodne i trgovinske kompanije iz Bugarske kao i kompanije iz IT sektora dobrodošle i da je Slobodna zona Pirot spremna za saradnju.\nKao posebno vazno domacini, gradonacelnik Vasic i direktor Ilic, istakli su da im je posebna cast sto su ugostili novopostavljenog konzula u Nisu Dmitra Caneva. Poseta je od velike vaznosti i sa aspekta saradnje Srbije i Bugarske, a posebno uzimajuci u obzir neposrednu blizinu Pirota i Bugarske.


Vlada Crne Gore: Harmonizovati nacionalno zakonodavstvo sa legislativom Evropske unije | EUME\nNaslovnica Info Press info Vlada Crne Gore: Harmonizovati nacionalno zakonodavstvo sa legislativom Evropske unije\nVlada Crne Gore: Harmonizovati nacionalno zakonodavstvo sa legislativom Evropske unije\nU cilju harmonizacije nacionalnog zakonodavstva sa legislativom Evropske unije, Vlada Crne Gore, na 103. sjednici kojom je predsjedavao potpredsjednik Duško Marković, utvrdila je predloge zakona o izmjenama i dopunama Zakona o veterinarstvu i Zakona o zdravstvenoj zaštiti bilja.\nPredloženim izmjenama i dopunama Zakona o veterinarstvu dodatno se preciziraju pojedine odredbe važećeg zakona koje se odnose na usklađivanje definicija, teritorijalnosti, trgovine, sertifikacije i drugih pojmova i postupaka, kao i izmjena legislative EU tokom 2013. i 2014. godine iz ove oblasti.\nRazlozi za izmjene i dopune zakona o zdravstvenoj zaštiti bilja proističu iz potrebe preciziranja pojedinih odredbi, kao i potrebe stvaranja pravnog osnova koji je nedostajao za prenošenje pojedinih djelova legislative EU iz oblasti zdravstvene zaštite bilja.\nNa oba predloga dobijeno je pozitivno mišljenje Evropske komisije, što je posebno važno, jer njihovo donošenje predstavlja uslov za ispunjavanje mjerila 1 za otvaranje pregovora u Poglavlju 12 – bezbjednost hrane, veterinarska i fitosanitarna politika.\nOdlukom Vlade na današnjoj sjednici donijeta je Državna studija lokacije “Virpazar” kojom se stvaraju uslovi za plansku izgradnju i budući razvoj Virpazara. U Studiji su integralno sagledani i analizirani svi elementi namjene i organizacije korišćenja prostora, u cilju zaštite i podsticanja daljeg ukupnog razvoja šireg područja. Jasno je ukazano na mogućnost otvaranja novih radnih mjesta, podsticaja i aktiviranja lokalnog stanovništva na razvijanju cijelog niza pratećih uslužnih djelatnosti, što je jedan od osnovnih motiva prihvatanja planiranog projekta.\nU sklopu podrške razvoju preduzetništva, kao jednog od prioritetnih razvojnih ciljeva, Vlada je dala saglasnost na Ugovor o finansiranju između Investiciono razvojnog fonda i Evropske investicione banke, za finansiranje malih i srednjih preduzeća i prioritetnih projekata II u iznosu od 70 miliona eura.


Asteroid ili vanzemaljski objekat!? - Top Media\nHome Top Preporuka\tAsteroid ili vanzemaljski objekat!?\nAsteroid ili vanzemaljski objekat!?\nwritten by Top Media 5 новембра, 2018\nPrvi poznati međuzvezdani objekat koji putuje kroz naš Solarni sistem mogao bi da bude gigantsko vanzemaljsko solarno jedro poslato da traži znake života, pokazala je nova studija.\nMisteriozni asteroid Oumuamua analizirali su astronomi iz Centra za astrofiziku Harvard Smitsonijan (CFA) pošto je otkriveno da je neočekivano ubrzao kretanje.\nNASA je potvrdila da su ove godine zapažanja sa njihovog svemirskog teleskopa Habl potvrdila da je objekat imao „neočekivano povećanje brzine i pomeranja putanje kroz prolaz kroz unutrašnji Solarni sistem“.\nNaučnici su zaključili da je asteroid „možda električna lampa veštačkog porekla“ koja koristi Sunčevo zračenje.\nStudija je pokazala da ako se uzme u obzir veštačko poreklo, onda postoji mogućnost da je Oumuamua električna lampa, koja pluta u međuzvezdanom prostoru kao rezultat napredne tehnološke opreme.\n„Oumuamua bi mogao da bude aktivna komponenta vanzemaljske tehnologije koja je došla da istražuje naš Solarni sistem, na isti način na koji se nadamo da istražujemo Alfa Centauri koristeći staršot i slične tehnologije“, rekao je sa druge strane profesor Abraham Leb, koji je sproveo studiju sa Šmuelom Bialijem.\nAsteroid ili vanzemaljski objekat!? was last modified: 5 новембра, 2018 by Top Media\nasteroidasteroid oumuamuaasteroid vs oumuamua vs cometasteroideasteroidsastronomyel asteroide oumuamuainterstellarinterstellar asteroidinterstellar asteroid ( oumuamua ) was a spaceshipinterstellar asteroid oumuamuainterstellarer asteroidmuamua asteroidnasanaukaoumuamuaoumuamua asteroidoumuamua asteroid in teluguoumuamua nasaoumuamua spaceshipoumuamua updatesolar systemtop preporukatopmediawhat is oumuamua\nPlanira venčanje i porodicu sa duhom/VIDEO/\nZašto mačke obožavaju kutije?!\nKako izbeći greške kod uređenja životnog prostora\nČetiri reči koje umiruju svaku svađu\nDivno je biti dete u Italiji/VIDEO/\nMrtvo more,prirodni dragulj\nSloba Radanović osvaja/VIDEO/\nHOROSKOP- Moja mašta može svašta


Nije prvi put — Porošenko se razočarao u vojsku - Sputnjik Srbija\n20:13 19.04.2017 Preuzmite kraći link\nPredsednik Ukrajine Petro Porošenko tokom posete Velikoj Britaniji izjavio je da vojska zauzima 8 mesto u Evropi, saopštila je pres-služba ukrajinskog lidera.\n„Svake godine na odbranu trošimo 5 odsto BDP-a, više nego neke članice NATO-a. Danas ukrajinska vojska zauzima osmo mesto u Evropi“, izjavio je Porošenko.\nRanije je predsednik Ukrajine više puta nazivao Oružane snage Ukrajine najjačom vojskom u Evropi. On je u februaru izjavio da vojska njegove zemlje može da pruži otpor „svakom agresoru“, dok je u proleće 2016. godine saopštio da je Ukrajina uspela da „zaustavi najmnogoljudniju vojsku na kontinentu“.\nU Kijevu su više puta pokušavali da predstave državu kao „zaštitnicu Evrope“. Tako je bivši premijer Arsenij Jacenjuk izjavio je da je u interesima Zapada da primi Ukrajinu u NATO, jer ona čuva granice Alijanse. Sam Porošenko je nazivao je zemlju „prvom linijom fronta Evrope“ i naglasio je da se Kijev štiti evropsku civilizaciju.


LSV: Vratiti versku nastavu u verske objekte | Autonomija\nLSV: Vratiti versku nastavu u verske objekte\nOd uvođenja veronauke u škole, verska netolerancija ne opada već raste\nLiga socijaldemokrata Vojvodine (LSV) zatražila je danas da verska nastava bude vraćena u verske objekte jer “tamo jedino pripada”, i jer je po Ustavu u Srbiji crkva odvojena od države.\n“Od građanskih i proevropskih političkih stranaka, nevladinog sektora, medija i građana, a posebno od kolega sa univerziteta i naučnih instituta očekujemo da podrže svaku inicijativu i pokušaj da se verska nastava vrati tamo gde jedino pripada – u verske objekte, a u školi promoviše naučni pogled na svet, čiji su osnovi razum, laicizam i kritičko mišljenje”, navodi se u saopštenju za javnost.\nOcenjuje se da je uvođenje veronauke u škole bio jedan od najtežih udaraca razvoju slobodnog pogleda na svet i kritičkog mišljenja kod mladih generacija u Srbiji.\n“Učenici bi u školama trebalo da uče naučni pogled na svet, a religiju da izučavaju samo kao jednu od društvenih pojava u okviru nekog od postojećih predmeta”, navodi se u saopštenju Stručnog saveta za nauku i tehnološki razvoj LSV-a.\nTa stranka je podsetila da se veronauka 15 godina uči u školama i ocenila da verska i svaki drugi oblik netolerancije ne opada, već, naprotiv, raste.\n“U školi je mesto naučnom pogledu, a u verskom objektu i u okviru porodice, ukoliko su njeni članovi religiozni, verskom. Ne postoji nijedan pedagoško-psihološki, naučni, društveni, ni bilo koji drugi racionalan argument u prilog izvođenja verske nastave u školama”, ocenjuje se u saopštenju.\nLast reply was 27. January 2016.\nUvesti Popinama lopinama porez ,oporezovati tu lopovsku organizaciju.Egzorcizam Crkve odmah!!


Najbolji hoteli sa bazenom u Pergine Valdarno - TripAdvisor\nHoteli sa bazenom - Pergine Valdarno, Italija\nHoteli sa bazenom - Pergine Valdarno\n3 od 17 objekata odgovaraju vašim filterima. Obriši sve filtere\nBr. 1 u pogledu odnosa cena/kvalitet od 17 smeštajnih objekata u Pergine Valdarno\nBr. 2 u pogledu odnosa cena/kvalitet od 17 smeštajnih objekata u Pergine Valdarno\nBr. 3 u pogledu odnosa cena/kvalitet od 17 smeštajnih objekata u Pergine Valdarno\nBr. 1 od 14 objekata iz ostalih vrsta smeštaja u Pergine Valdarno


Pripadnik američke vojske ubijen u Avganistanu\nArhiva - Pripadnici američkih snaga patroliraju u blizini baze Avganistanske nacionalne armije u pokrajini Logar, Avganista, 7. avgusta 2018.\nVojnik SAD ubijen je u Avganistanu u subotu, saopštila je misija "Odlučna podrška" (Resolute Support), koju predvodi NATO.\nNije dato više detalja, niti će biti objavljeno ime vojnika dok o njegovoj smrti ne bude obaveštena porodica.\nOva poslednja žrtva podigla je broj ubijenih vojnika SAD u Avganistanu na najmanje sedam u 2019. godini.\nOko 20.000 pripadnika međunarodnih trupa, od kojih većinu čine Amerikanci, u Avganistanu su u sklopu NATO misije, predvođene SAD, koja pomaže i savetuje avganistanske snage. Neke američke jedinice izvode antiterorističke operacije protiv ekstremnih islamističkih militantnih grupa.\nTokom prošle godine ubijeno je 3.804 avganistanska civila usled pojačanih vazdušnih udara koje su izvodile snage predvođene SAD i više samoubilačkih bombaških napada, saopštile su Ujedinjene nacije u izveštaju od februara.\nPredsednik SAD Donald Tramp želi da obezbedi politički sporazum sa talibanima, kako bi okončao 18 godina dug rat u Avganistanu. Talibani, međutim, zahtevaju da se okonča povlačenje inostranih trupa pre nego što se postigne formalni mirovni sporazum.


Zakoni dobri, primena loša\nPravni okvir je na mestu, adekvatni zakoni koji su potrebni za transparentnost su doneti, ali glavni problem je njihova implementacija, istakao je na debati o transparentnosti javnih institucija na Kosovu Fisnik Rećica.\nKosovski fond za otvoreno društvo organizovao je ovu diskusiju na kojoj su se svi učesnici složili da Kosovo treba da bude deo „Partnerstva za otvorenu upravu“ (OGP) i „Ugovora o transparentnost u ekstraktivnoj industriji“ (EITI), koje predstavljaju multilateralne inicijative koje se bave pitanjima rada javne uprave.\nInstitut „Riinvest“ je na diskusiji predstavio izveštaj „Identifikacija politika otvorene uprave“, realizovanog u okviru regionalnog projekta „Zastupanje za otvorenu upravu“.\nFisnik Rećica rekao je u ime ovog instituta da su oni tokom analize uvideli da Kosovo ispunjava zakonodavne kriterijume da bi moglo da bude deo inicijative „Partnerstva za otvorenu upravu“, ali i da postoje problemi u primeni zakona.\n„Uključenje građana u ovaj proces zahteva veću odgovornost. Ako imamo veću transparentnost javnih institucija i veće uključenje pojedinaca onda ćemo svakako imati i veću odgovornost Vlade“, rekao je Rećica.\nKoordinator za civilno društvo „Partnerstva za otvorenu upravu“ Paul Masel, rekao je da je Kosovo tehnički spremno da pristupi ovoj inicijativi.\n„Naglasio bih da je civilno društvo to koje treba da bude spremno i da ono postavi prioritete. Isto tako i Vlada treba da bude spremna da zajedno sa civilnim društvom sarađuje kako bi se odredilo šta je ono što je najznačajnije za rešavanje“, rekao je Masel.\nIzvršni direktor Kosovske fondacije za otvoreno društvo Ljuan Šlaku kaže da je današnja diskusija imala jedan cilj, a to je, kako da se Kosovo što bolje pripremi za članstvo u Partnerstvu za otvorenu upravu.\n„Mislili smo da je transparentnost jedna od najbitnijih stvari koja može da osigura da se dođe do one krajnje tačke, a to je da tražimo više od naših vlada, da one budu odgovornije za sve ono što rade. Transparentnošću mi idemo do daleko veće odgovornosti svih vladinih institucija koje troše novac građana“, rekao je Šlaku.\nNa konferenciji su govorili i zamenik ministra za evropske integracije Gezim Kasapoli, zamenik ministra ekonomskog razvoja Ramadan Hasani i izvršni direktor „Riinvest instituta“ Lumir Abdidžiku.


Tema: Klub Renault 4 Serbia organizuje okupljanje\nKlub Renault 4 Serbia organizuje okupljanje vlasnika i ljubitelja "četvorki" u Novom Sadu, 30. septembra 2007. godine, u nedelju sa početkom u 9:30 na parkingu (pored fontane) ispred glavnog ulaza u supermarket Rodić koji se nalazi pored auto-puta Novi Sad - Subotica.\nUkratko o okupljanju: početak u 9:30, doček učesnika do 11:00, nakon toga sledi defile kroz grad do Mišeluka, kako bi se pogledale trke. Oko 15:00 nakon završetka trke, sledi vožnja po stazi, potom povratak u grad na još jedan defile, sa mogućim stajanjem, kako bi ovo dešavanje što više prolaznika primetilo i konačno povratak u Rodić na nedeljni ručak. Tu će biti i proglašenje pobednika raznih igara u kojima se moze učestvovati.\nDetaljnije informacije možete dobiti na: 065-544-544-9\nklub, okupljanje, organizuje, renault, serbia


TotalCar.rs » “Golf 8” stiže krajem 2018.\nI, dok čekamo četvrtak i redizajnirani „golf VII“, trenutak je da se pozabavimo tržištem kompaktnih automobila i modelima koji nas očekuju u narednih nekoliko godina. Već od januara u salonima će se pojaviti osveženi „seat leon“, dok do marta i Sajma automobila u Beogradu stižu i nove generacije „hjundaija i30“ i „honde sivik“.\nTakođe, očekuje se i da će Ford početkom naredne godine predstaviti i novi „fokus“ koji će biti do 50 kilograma lakši od aktuelnog modela i ponudiće se u više verzija karoserije. Za mart i Salon automobila u Ženevi trebalo bi da bude spreman i redizajnirani „pežo 308“ sa novom rešetkom hladnjaka i većim otvorima za vazduh, ali bez novih motora.\nNova generacija „audija A3“ bi trebalo da otvori 2018. godinu, s tim što će verzija sa troja vrata biti izbačena iz ponude. Audi u stopu prati Sitroen sa novim „C4“ koji će koristiti EMP2 platformu i biće 150 kilograma lakši od prethodnika. Takođe, novi „sitroen C4“ će dobiti i viši klirens, bolje upravljanje, zaštitene panela na karoseriji, duže međuosovinsko rastojanje i novi 1,5-litarski BlueHDI motor sa 130 KS. Alfa Romeo će sredinom 2018. godine predstaviti potpuno novu „gulijetu“ sa pogonom na zadnjoj osovini, a najavljena je i karavanska verzija.\nOčekuje se i da će BMW porodicu „serija 2“ proširiti kompaktnom „GT“ verzijom sa krosover elementima. Grubo rečeno, ovo će biti mešavina klasičnog kompakta, kupea sa četvora vrata i „šuting brejka“. U proleće 2018. godine stiže i novi „mercedes A-klase“, koji bi trebalo da eliminiše poznate ranjivosti: Više prostora na zadnjim sedištima, bolju preglednost, veći prtljažnik i kvalitetnije materijale u kabini. Plag-in verzija bi trebalo da ima autonomiju u E-režimu do 100 kilometara.\nKrajem 2018. godine stižemo i do nove, osme generacije „folksvagen golfa“, koja će biti između 35 i 70 kilograma lakša od aktuelnog modela. Takođe, novi „golf“ će biti prostraniji, praktičniji, sa novom i efikasnijom ponudom motora, a potpuno će biti izmenjen i kokpit, sa tehnologijom kontrole gestovima i novim infotejment sistemom.\n„GTI“ i „R“ verzije će se i dalje proizvoditi, ali ne i plag-in i elektirčni „golf“, koje će od 2020. godine zameniti novi model „NUVe“. REcimo, običan „GTI“ bi trebalo da ima 265 KS, „GTI performans“ verzija oko 300 KS a „GTI klabsport“ 326 KS.\nŠto se 2019. tiče, godinu bi trebalo da obeleži nova generacija „BMW-a serije 1“ sa prednjim pogonom, benzinskim i dizel motorima sa 3 i 4 cilindara i prostranijom kabinom. Električna verzija nije planirana. U isto vreme biće predstavljen i novi „mercedes CLA“ i „seat leon“, dok će Škoda predstaviti novu generaciju „rapida“ koja, osim imena, neće imati dodirnih tačaka sa aktuelnim modelom.


Rusi žele da grade fabriku za zavarivanje šina u Srbiji - Ljubitelji železnice Srbije ŽS\nRusi žele da grade fabriku za zavarivanje šina u Srbiji\nRuska kompanija „Tehnologia Metalov“ zainteresovana je da u Srbiji gradi fabriku za zavarivanje šina, koja bi pružala usluge svim železničkim upravama u regionu, - istaknuto je na sastanku koji je u Beogradu održao generalni direktor „Železnica Srbije“ Dragoljub Simonović, sa predstavnicima ove ruske kompanije.\n- „Železnice Srbije“ finansijski ne mogu da učestvuju u jednom takvom projektu, ali možemo da pružimo svu potrebnu pomoć i podršku da se jedna ovakva ideja realizuje, jer su interes železnice i politika naše države da se otvaraju nove fabrike i nova radna mesta u Srbiji, - poručio je ruskim privrednicima Dragoljub Simonović, generalni direktor „Železnica Srbije“, ali i naglasio da su za realizaciju jednog takvog projekta neophodni i dogovori sa Vladom Srbije.\nNa sastanku je istaknuto i da bi otvaranje jedne ovakve fabrike u Srbiji svakako doprinelo povećanju kvaliteta železničke infrastrukture u Srbiji, a time i brzine vozova, ali i smanjenju troškova održavanja pruga.\nPoslovodstvo srpskih železnica informisalo je goste o razvojnim infrastrukturnim projektima koji će u narednom periodu biti realizovani u našoj zemlji, prvenstveno kada je reč o modernizaciji oko 450 kilometara pruga, koja će biti finansirana iz ruskog kredita. Takođe, rukovodstvo srpskih železnica upoznalo je ruske partnere o našim potrebama kada je reč o šinama, imajući u vidu geografsko područje na kojem će se modernizovati železnička infrastruktura, kao i o tenderskim procedurama za dobijanje poslova na projektima koji se finansiraju iz ruskog kredita.\nDelegacija kompanije „Tehnologia Metalov“ upoznala je rukovodstvo srpskih železnica sa svojim tehnološkim kapacitetima i mogućnostima, posebno sa stacionarnom i mobilnom opremom za zavarivanje šina, u dužini i do 400 metara. To bi posebno moglo da bude značajno prilikom remonta šina u ravničarskim krajevima u Srbiji, na pravcu Beograd – Subotica.\n„Tehnologia Metalov“ je pokazala interesovanje i za investiranje u Dezinfekcionu stanicu u Lapovu.


Italija ukida blokadu: "Moramo biti veoma pažljivi" - BIGportal.ba\nItalija ukida blokadu: “Moramo biti veoma pažljivi”\n8 Aprila, 2020 8 Aprila, 2020 0497\nPostupnost i opreznost su od izuzetnog značaja kada je u pitanju ukidanje op?tih mera karantina koje je Italija uvela u cilju sprečavanja širenja virusa Kovid-19, saglasio se italijanski premijer Đuzepe Konte sa stručnjacima na sastanku o blokadi koja će biti na snazi do 16. aprila.\nOcenjuje se da je va?no izbeći okupljanja ljudi za rimokatolički Uskrs, 12. aprila, zatim Dan oslobođenja Italije, 25. april, i Međunarodni praznik rada, 1. maj u cilju sprečavanja širenja korona virusa.\nPrvi korak posle 13. aprila, rimokatoličkog Vaskr?njeg ponedeljka, odnosi se na postepena pokretanja proizvodnih aktivnosti, a drugi od 4. maja tiče se promene mera za kretanje i izlazak iz izolacije, međutim datumi narednih koraka nisu striktno određeni i zavise od podataka narednih dana o napretku u borbi protiv virusa Kovid-19.\n-Moramo biti veoma pažljivi sa drugom fazom, ako napravimo grešku, moraćemo nazad u blokadu i početi iznova – rekao je šef italijanske diplomatije Luiđi di Majo povodom plana za ukidanje.\nPolicija je najavila pojačanu kontrolu kretanja, a vlasti pojedinih regiona razmatraju zatvaranje pojedinih područja za osobe koje u tim oblastima nemaju prebivali?te kako bi se izbegla okupljanja za vikende i praznike.\nU Italiji, na početku pete nedelje op?teg karantina, pada broj novoobolelih, kao i broj pacijenata na intenzivnoj nezi, a italijanska vlada se priprema za ?drugu fazu? i postepeni izlazak iz blokade kroz strateški zdravstveni plan, koji se odnosi na dru?tveno distanciranje kao glavno pravilo, uspostavljanje takozvanih Kovid bolnica, jačanje zdravstvene mreže, upotrebu testova i digitalnu strategiju za pomoć u pandemiji.


Beograd priprema bogat program za božićne i novogodišnje praznike\nBeograd uoči praznika\nTIJANA MALJKOVIĆ: VREDNO RADIMO NA PROGRAMU\nKakav program za Novu godinu priprema grad Beograd? Na Trgu Republike u toku su pripreme za otvaranje „Beogradske zime”, festivala koji će početi u subotu u 17 časova, rekla je Tijana Maljković, gradska sekretarka za privredu.\nTijana Maljković – gradska sekretarka za privredu\n– Tada ćemo zajedno upaliti rasvetu na jelki, tu će biti Deda Mraz i hor Dečjeg kulturnog centra Beograda i tako ćemo započeti festival svih dešavanja u Beogradu tokom decembra i januara. Pripremljeni su brojni sadržaji, kako za najmlađe tako i za one malo starije, a u subotu će početi i dešavanja na Savskoj promenadi. Ispred nas je takođe i „Trg bajki”, koji će biti postavljen ispred Opštine Zvezdara i Kulturne ustanove „Vuk”, gde će od 15. decembra do 15. januara biti prikazivane bajke u jednoj zimskoj kućici okićenoj jelkom.\nSledi i otvaranje klizališta 16. decembra na Trgu Nikole Pašića, a od 18. decembra na Beogradskom sajmu biće održavane predstave za decu, koncerti za starije i druge manifestacije.\nPredstoji nam i tradicionalna „Trka Deda Mrazova” 30. decembra, sa velikom binom i najavom dočeka ispred Doma Narodne skupštine. Ispred ovog zdanja i na Trgu republike 31. decembra imaćemo dve bine, a u „Sava centru” biće održan koncert klasične muzike. Tradicionalno, 1. januara se održava „Ulica otvorenog srca”, koja će se ove godine proširiti i na Skadarliju, a na dan Božića na Trgu republike održaće se i tradicionalno lomljenje česnice – rekla je Tijana Maljković.\nOna je pozvala sugrađane da se uključe u humanitarnu akciju kupovine šolja, koja je ove godine usmerena na prikupljanje sredstava za renoviranje Prihvatilišta za decu i omladinu.\n2015-12-03T21:25:20+01:005 децембра, 2015|Travel|


U prostorijama Startap centra Naučno tehnološkog parka u Čačku, održana je prezentacija Centra za učenje edukaciju i razvoj kreativnosti MINA iz Čačka i Kompanije „Nomad selo“ DOO iz Beograda. Obe firme se bave različitim programima za decu od naučno-kreativnih do sportsko-rekreativnih. Zahvaljujući potpisanom memorandumu, organizovaće se sedmodnevni boravci dece u seoskim sredinama, a shodno projektu „Nedelja na selu“ koji je pre tri godine pokrenula kompanija „Nomad selo“ DOO.\nO važnosti učenja u prirodi u zdravom okruženju, nije potrebno dodatno govoriti. Razvijanje dečje mašte, kreativnosti, radoznalosti, interesovanja, prvenstveno je vezano za prirodu i prirodno okruženje. Centar Mina postoji već godinu dana, ali, u svojoj ponudi ima različite aktivnosti i radionice za decu uzrasta od 3 do 12 godina. Najviše interesovanja kod dece bude kreativne Montesori radionice, radionice veselih eksperimenata, naučnoistraživačke radionice u prirodi, radionice orjentiringa i zanimljivih zadataka u prirodi, lutkarske i mnoge druge. Na ovaj način deca povezuju prirodne i društvene nauke i različite zakonitosti u prirodi sa stvarnim životom.\nCentar Mina i Pokret TRI PLUS su takođe potpisali Memorandum o saradnji koji podrazumeva, za višedetne porodice besplatne programe za treće i svako naredno dete, dok drugo i treće imaju 10% popusta na sve programe. Centar za učenje edukaciju i razvoj kreativnosti MINA kao društveno odgovorna firma, shvatila je potrebu pomoći višedetnim porodicama, kao i ulaganje u decu i njihovu kreativnost, maštovitost i znanje.\nOvakve akcije za decu Čačka podržali su i predstavnici Grada Čačka, kao i Privredna komora RJ u Čačku i Udruženje poslovnih žena „Nadežda Petrović.“\nNa osnovu ugovora sa Ministarsvom prosvete nauke i tehnološkog razvoja Republike Srbije, ovom prilikom podeljeni su i vaučeri za sve predškolske ustanove i osnovne škole Grada Čačka za po 50 besplatnih radionica koje će Centar Mina organizovati za decu našeg Grada tokom juna, jula i avgusta meseca.\nU najavi je saradnja i sa Udruženjem „Animacija“ iz Gornjeg Milanovca u cilju dramatizacije tekstova za decu, bajki, pesama i priča, kao i organizacija zajedničkih tematskih karnevala za decu, koji će biti održani kada bezbednosni uslovi to budu dozvoljavali.\nSpisak dosadašnjih komentara za članak "Održana prezentacija Centra za učenje edukaciju i razvoj kreativnosti MINA".\nSpisak dosadašnjih komentara za članak "Održana prezentacija Centra za učenje edukaciju i razvoj kreativnosti MINA". Podelite vaše mišljenje sa nama. Pošaljite komentar klikom na dugme - napišite komentar.


Ja sam deo Partizana: Počinje Superliga: Opet podela bodova, uveden i baraž! Igra se i u Kuli\nPočinje Superliga: Opet podela bodova, uveden i baraž! Igra se i u Kuli\nZa vikend tri prenosa\nMundijal je gotov, kvalifikacije za evropska takmičenja su počele, a narednog vikenda zakotrljaće se lopta i na našim terenima. Od petka do nedelje na programu je premijerno kolo 13. izdanje Superlige Srbije, otkako nam se država „razvela“ od Crne Gore.\nTitulu brani Crvena zvezda, i ove sezona najveći konkurent biće joj Partizan, a ova dva kluba se u prvom večitom derbiju sastaju u devtom kolu, 22. septembra u Humskoj 1. Crveno-beli će premijeru imati pred svojim navijačima u subotu od 20 časova protiv novajlije, vranjskog Dinama, dok dan kasnije, od 19.00 Parni valjak gostuje Radniku u Surdulici.\nOsim Dinama, novi učesnik elitnog ranga je novosadski Proleter, a valja znati da će celu jesen, preciznije dok se ne završe radovi na Gradskom stadionu u Subotici, Spartak Ždrepčeva krv utakmice kao domaćin igrati u Kuli.\nPrema propozicijama takmičenja, posle 30 rundi (15 kod kuće i isto toliko u gostima) sledi plej-of (prvi osam timova) i plej-aut (drugih osam), uz napomenu da se ništa nije menjalo u odnosu na prethodne dve sezone. Iako je bilo zagovornika ideje da se broj zarađenih bodova u potpunosti prenese u dodatnih sedam kola, na snazi ostaje pravilo da se u doigravanju poeni dele na pola.\nIz Superlige ispadaju dva kluba, uz dodatak zvani – baraž. Klub koji zauzme 14. mesto na tabeli, šesto u plej-autu moraće da igra za opstanak dva meča (kod kuće i na strani) sa pobednikom baraža u kome će učestvovati ekipe koje u Prvoj ligi Srbija zauzmu treću, četvrtu, petu i šestu poziciju. Prva dva idu direktno i viši rang.\n20.00 Vojvodina – Mladost Lučani, TV Arenasport 1\n20.00 Crvena zvezda – Dinamo Vranje, TV Arenasport 1\n20.00 Voždovac – OFK Bačka\n17.00 Spartak Ždrepčeva krv – Mačva (stadion Hajduka u Kuli)\n19.00 Radnik – Partizan, TV Arenasport 1


Modeli plaćanja putem interneta | Studenti.rs\nDodao: Goranlacnjevac89 dana 21/7/19 • Svrstano u: Diplomski radovi,Telekomunikacije\nIme predmeta: Internet trgovina • Ime profesora: / • Školska godina: 2017 •\nZemlja:Srbija • Grad: Beograd • Institucija: _UNIVERZITET MEGATREND - Fakultet za poslovne studije\nTradicionalne metode plaćanja roba i usluga predstavljaju prepreku za razvoj elektronske trgovine, jer podrazumevaju dug period obrade transakcija i visoke troškove. Za virtuelizaciju procesa plaćanja u elektronskoj trgovini potrebno je uvesti elektronske sisteme plaćanja koji se po digitalizaciji sredstava plaćanja i automatizaciji obrade transakcija značajno razlikuju od tradicionalnih. U razvoju i primeni novih elektronskih sistema plaćanja učestvuju sve zainteresovane strane u elektronskoj trgovini: kupci, prodavci, banke, posrednici i drugi.\nU odnosu na tradicionalne modele plaćanja, u sistemima elektronskog plaćanja potrebno je veće poverenje i prihvatanje pravila. Kupac ne može uživo da vidi proizvod u trenutku kupovine, a metodi plaćanja se realizuju elektronskim putem. Glavni cilj sistema elektronskog plaćanja je povećanje efikasnosti, isplativosti, poboljšana sigurnost i jednostavnost korišćenja.\nE-trgovina obuhvata sve forme poslovnih transakcija koje obavljaju i pravna i fizička lica, zasnovane na obradi i prenosu digitalnih podataka, uključujući tekst, zvuk i sliku (OECD, 1997). E-trgovina se može pojaviti između firme i kupca (takav je slučaj kada kupac naruči računar od firme Dell putem Web-a) ili između poslovnih partnera. Ona se, takođe, može obavljati između vlade i drugih strana, između pojedinačnih kupaca, i između firme i njenih radnika.\nKljučne reči: modeli plaćanja, trgovina


TotalCar.rs » GM: Kroz dve godine, automobili će se sporazumevati\nGM: Kroz dve godine, automobili će se sporazumevati\nGeneral Motors, novo, tehnologija\n0 komentara 3175 pregleda\nAutomobili koji mogu da “razgovaraju” jedni s drugima i da gotovo sami sobom upravljaju na auto-putevima, pojaviće se u prodaji kroz samo dve godine, najavilo je rukovodstvo američke firme “Dženeral motors” (GM).\nTa kompanija je prošle noći objavila da će polu-autonoman sistem upravljanja na auto-putu biti opcija za jedan model “kadilaka” za 2017. godinu koji ide u prodaju već u leto 2016. Pored toga, drugi model “kadilaka” za 2017. godinu, CTS, biće opremljen radio-predajnikom i prijemnikom za mašinsku komunikaciju s drugim automobilima, i za razmenu podataka o tome gde se koji nalazi, kojom se brzinom kreće i da li vozač koči.\nTo je najavljeno na početku svetskog kongresa Udruženja za inteligentni transport koji se u Detroitu održava ove nedelje. Tokom tog skupa se očekuje niz sličnih najava drugih kompanija jer čitava auto-industrija napreduje ka automobilima koji sami sobom upravljaju i koji su bezbednoji od sadašnjih.\nSistem GM za upravljanje auto-putem, nazvan “super kruz”, koristi kamere i radar da bi auto stalno bio u sredini širine saobraćajne trake i na bezbednom rastojanju iza automobila koji je ispred njega.Taj sistem će sasvim zaustaviti automobil, ako saobraćaj stane, a vozač ne reaguje. Sistem može i da sam upravlja automobilom kada saobraćaj svaki čas zastajkuje, kao što je u koloni pred semaforom.\nDrugi proizvođači, kao što je “Mercedes-Benc”, već sada nude slične sisteme koji rade pri niskim brzinama, ali GM kaže da je prvi napravio sistem koji radi na većim brzinama, na auto-putu. “Ukoliko vam se ne vozi od Kalifornije do Las Vegasa, možete pustiti volan i papučice gasa i kočnice, i neka auto to radi umesto vas”, rekla je generalna direktorka GM Meri Bara u govoru na konferenciji u nedelju.\nAli, GM kaže da auto i dalje neće u potpunosti upravljati sam sobom, i da radi na sistemu za nadzor vozača da bi se auto “uverio” da li on obraća pažnju na to šta se dešava na putu. Detalji tog sistema nisu objavljeni. Takođe u nedelju, Odeljenje za saobraćaj Mičigena je saopštilo da će u saradnji sa GM, Fordom i Univerzitetom Mičigena napraviti probni projekat za povezivanje automobila i puta duž 193 kilometra auto-puta u okolini Detroita. To će Mičigenu doneti vodeću ulogu u razvoju autonomnih vozila i onih koja “razgovaraju” jedna s drugima.\nSenzori i primopredajnici duž autoputeva će prikupljati informacije automobila i prenositi ih drugim vozilima, obaveštavajući ih o zaustavljenom ili usporenom saobraćaju ispred, ili čak i o tome da drugi automobil naglo koči. U početku taj sistem bi samo opominjao vozače automobila opremljenih prijemnicima, ali će potom automobili zaista moći da upravljaju sami sobom. Uprava za bezbednost saobraćaja SAD već radi na standardima radio-frekvencija za te uređaje i na njihovom obezbeđenju od hakera.\nHyundai martovska prodajna akcija, 7 godina garancije*\nLjudima nije prirodno da voze brzo\nPorsche zarađuje po modelu 17.000 dolara, Ferrari čak 90.000


Predsednik Donald Tramp zapanjio je zakonodavce na sastanku o imigraciji u Beloj kući, kada je više puta govorio o Haitiju i afričkim nacijama kao o "us--nim zemljama" ("sh--hole ceountries").\n"Zašto imamo sve te ljude iz us--nih zemalja koji dolaze ovamo", upitao je predsednik, kako su prvo izvestili mediji uključujući Vašington post, Njujojrk tajms i CNN. Taj grubi termin znači prljavštinu i siromaštvo.\nNakon što su mediji, uključujući i Glas Amerike, uputili pitanja, portparol Bele kuće Radž Šah izdao je saopštenje u kome se kaže da će predsednik prihvatiti samo imigracione sporazume koji se "adekvatno odnose prema sistemu lutrije za vize i lančane migracije - dva programa koji štete našoj ekonomiji i omogućavaju teroristima da uđu u našu zemlju". Lančana migracija je termin koji koriste kritičari imigracije i koji se odnosi na sistem koji dozvoljava rođacima da sponzorišu dolazak članova njihovih porodica u SAD.\nTakođe se kađe da će Tramp uvek odbijati "privremene, slabe i opasne mere koje... podrivaju imigrante koji traže bolji život u Sjedinjenim Državama legalnim putem".


Konkurs za projekte iz oblasti zaštite životne sredine u Ćićevcu - Internet portal Kruševac\nKonkurs za projekte iz oblasti zaštite životne sredine raspisala je opština Ćićevac. Konkurs je raspisan 20. februara 2019. i odnosi se na finansiranje projekata udruženja građana i nevladinih organizacija iz budžeta Opštine Ćićevac.\nPrema uslovima konkursa pravo učešća imaju udruženja i NVO koje su registrovane i projekat realizuju na teritoriji opštine Ćićevac. One su direktno odgovorne za pripremu i izvođenje programa. Iznos sredstava namenjenih za finansiranje pomenutih projekata je 150.000 dinara.\nKonkursna dokumentacija može se preuzeti sa internet stranice www.cicevac.rs\nZainteresovana udruženja i NVO se mogu informisati putem telefona 037/811-260, lokal 14, ili putem email adrese kabinetcicevac@gmail.com\nKonkurs za projekte ima krajnji rok za podnošenje prijava definisan za 10. mart 2019. godine.\n← Jovan Marinković izlaže u “Srećnoj galeriji”\nBasement Bar u martu →


Mihajlović je najavila da će naredne nedelje Vlada formirati zajedničku radnu grupu, kako bi se što pre krenulo u realizaciju ovog projekta, i ponovila da je Srbija spremna da gradi dve trase auto-puta koje će povezati Beograd sa Sarajevom, saopštilo je Ministarstvo građevinarstva.\n- Srbija je spremna da gradi dve trase puta, jednu dužine oko 60 kilometara od Požege do Kotromana, koja se nastavlja na postojeću trasu Koridora 11, i drugu, dužine 21 kilometar, koja će spojiti Sremsku Mitrovicu sa Bijeljinom - objasnila je ministarka.\nIstakla je da je važno da Srbija, BiH i Turska sve vreme rade zajedno na realizaciji ovog važnog regionalnog projekta.\nPrema njenim rečima, prvi korak u realizaciji projekta je kompletiranje projektne dokumentacije, nakon čega slede razgovori o načinu finansiranja.\nAmbasador Bilgič najavio je da će iduće nedelje Srbiju posetiti tehnička delegacija iz Turske, koja će se, dodaje, upoznati sa stanjem projektne dokumentacije za budući auto-put Beograd-Sarajevo, a nakon toga obići obe rute ove saobraćajnice, kako bi se krenulo dalje u realizaciju projekta.


Samsung lansirao “Galaxy Note II”\nTri nove reklame za Samsung Galaxy S3 (video)\nIntel predstavio treću generaciju procesora Intel Core i Ultrabook računare u Srbiji\nLifestyle — By taty on July 21, 2011 4:50 pm\nMicrosoft je ove nedelje na konferenciji s partnerima (Worldwide Partner Conference) u kratkim crtama predstavio viziju jedinstvenog softverskog ekosistema za personalne računare, telefone, tablične računare, televizore i igračku konzolu Xbox.\nTakođe, razmišljaju i da prestanu da koriste naziv Windows i da uvedu neko novo ime, piše na nekim internet stranicama.\nTo ne čudi s obzirom na ti da u istoriji Windowsa postoji puno neuspeha. Windows je nesumnjivo najbolji operativni sistem kada se radi o podršci za igre, ali nema bazu pasioniranih korisnika kao što to imaju Mac OSX ili Linux, na primer.\nTakođe, nedavne studije su pokazale da se njegov udeo na tržištu polako smanjuje u korist Macintosh računara, pametnih telefona i tabličnih računara, piše e-Balkan.\nNajpametnije bi bilo, piše e-Balkan, da kompanija uskoro predstavi novi operativni sistem i napravi nešto što ljudi žele, umjesto jednog višestranog operativnog sistema koji bi trebalo da zadovoljava potrebe većine potrošača.\nNaziv Windows pojavio se 1983. godine i izveden je od vizuelnih računarskih polja (prozora) na kojima se ovaj operativni sistem zasniva.\nVizuelno računarstvo ne predstavlja veliku atrakciju u današnjem svietu. Zadržavanje naziva na osnovu jedne arhaične karakteristike samo sprečava Microsoft da krene dalje.\nAko kompanija planira da ispolji svoju inovativnost time što će sjediniti Windows sa platformom Windows Phone i operativnim sistemom za konzolu Xbox, pravo je vreme da novi operativni sistem predstavi pod novim imenom.\nNaravno, vest o tome da Microsoft odustaje od Windowsa je još uvek samo nagađanje.\n“Ova robna marka je igrala veliku ulogu u postizanju uspeha kompanije i predstavlja osnovni proizvod“, kaže izvršni direktor kompanije Stiv Bolmer.\nTags: igračka konzola Xbox, igrice, iPhone, kompjuteri, komunikacije, Lifestyle, Microsoft, Microsoft predstavio u kratkim crtama viziju jedinstvenog softverskog ekosistema za personalne računare, mobilni telefoni, operativni sistem, smart telefoni, tablični računari, tehnika, tehnologija, televizori, vlasnik Microsofta, Windows, Windows odlazi u istoriju\nKako piše "Alo!" pevačica Ana Nikolić će možda uskoro biti uhapšena, jer se ponovo nije pojavila na suđenju za vožnju...


Automafija | Najnovije današnje vijesti s Al Jazeere\nPredao se Aleksandar Macan, prvoosumnjičeni za ubistvo sarajevskih policajaca\nOsumnjičeni za ubistvo policajaca predao se postupajućim tužiteljima u Sarajevu, potvrđeno je u petak iz Tužilaštva.\nU sklopu istrage ubistva policajaca pretresena i kancelarija Policijske uprave Pale\nAkcija se odvija, na Palama i u Lukavici, sa ciljem hapšenja ubica sarajevskih policajaca Adisa Šehovića i Davora Vujinovića.\nPretresi u Istočnom Sarajevu i na Palama: Potraga za ubicama sarajevskih policajaca\nPolicajci Adis Šehović i Davor Vujinović ubijeni su u pucnjavi 26. oktobra 2018. godine u Sarajevu.\nIstraga ubistva sarajevskih policajaca: Pretresi još uvijek traju\nPretresi se odvijaju uz asistenciju MUP-a Republike Srpske i Kantona Sarajevo, te Obavještajno-bezbjednosne agencije.\nTri godine od ubistva policajaca: Izvršitelji nisu pronađeni, a istrazi se ne nazire kraj\nU Sarajevu je obilježena godišnjica ubistva policajaca Adisa Šehovića i Davora Vujinovića.\nUčestale krađe automobila u Sarajevu\nKantonalna vlada usvojila Akcijski plan za suzbijanje krađa automobila, ali većina mjera iz Plana još nije realizovana.\nPritvor osumnjičenom za ubistvo sarajevskih policajaca\nPolicajci Adis Šehović i Davor Vujinović ubijeni su krajem oktobra u sarajevskom naselju Alipašino Polje nakon što su na njih nepoznate osobe otvorile vatru.\nUhapšena osoba koja se dovodi u vezu s ubistvom sarajevskih policajaca\nNakon pretresa stana, drugih prostorija i pokretnih stvari osoba je predana u nadležnost MUP-u Kantona Sarajevo.\nKontrasti: Sigurnosna situacija u BiH\nMože li ovo biti prelomni trenutak ka sigurnijem okruženju?\nKako radi automafija u Sarajevu: Plati 4.000 eura i vraćamo vozilo\nAutomafija u BiH postala je sve brutalnija i aktivnija. Poslednje ubistvo dvojice policajaca u Sarajevu to dokazuje. Za njih entitetska linija nije problematična, već je svojevrsni izlaz za lakše skrivanje krivičnih djela. Policajci iz Sarajeva kažu da im ona stvara poteškoće u radu, a iz Republike Srpske da je saradnja sa kolegama dobra. I jedni […]\nTužioci traže pritvaranje osumnjičenog za ubistvo policajaca\nSlužbenici MUP-a Kantona Sarajev, radeći na rasvjetljavanju ubistva pripadnika policije, saslušali su i ispitali 50-ak osoba.\nPribinja o okupljanju građana u znak podrške policiji\nZbog ubojstva sarajevskih policajaca u Bosni i Hercegovini je Dan žalosti, a održana je i komemoracija ubijenim policajcima Adis Šehoviću i Davoru Vujinoviću. U znak podrške policiji, u Sarajevu je organizirano mirno okupljanje građana. Okupljanje prati Al Jazerina Arduana Pribinja.\nIspraćaj ubijenih policajaca: Gradili su bolje društvo\nObitelji, prijatelji i kolege oprostili su se od ubijenih Adisa Šehovića i Davora Vujinovića, policajaca koje su u petak ujutro ubili pripadnici automafije. Njihove kolege su poručili da se opraštaju od dobrih ljudi, nagrađivanih policajaca koji su pokušavali izgraditi bolje društvo.


Ljajić: Prvi po broju izbeglica | Chachipe\nLjajić: Prvi po broju izbeglica\nOctober 23, 2009 in Nevipe/News/Vijesti, Vijesti\nBeograd, 22. Oktobra 2009 – Srbija je prva u Evropi po broju izbeglica i zbog toga država mora aktivnije da se bavi rešavanjem njihovih problema, smatra ministar rada Rasim Ljajić.\nOn je, prilikom uručivanja pomoći izbeglim i interno raseljenim smeštenim u kampu u Raškoj ulici u Beogradu, kazao da u Srbiji još uvek živi 98.000 izbeglica i 209.000 interno raseljenih sa Kosova i Metohije.\nOn je naveo da je Srbija u jednom trenutku imala više od 600.000 izbeglica, i istakao da to što je formalno njihov broj smanjen ne znači da su oni koji se tako više ne vode, rešili materjalno-socijalni status.\n“Oni su rešili jedan deo problema time što su dobili naše državljanstvo, ali njihov položaj je još uvek jako težak”, kazao je Ljajić.\nOn je ocenio da je u najtežem položaju 4.500 izbeglica i interno raseljenih smeštenih u 60 kolektivnih centara u centralnoj Srbiji i na Kosovu i Metohiji.\nMinistar je naveo da će problem izbeglica i interno raseljenih biti trajno rešen tek kada se svi kolektivni centri zatvore.\nLjajić je kazao da je “ministarstvo apliciralo kod Evropske komisije za dobijanje devet miliona evra bespovratne pomoći” za trajno rešenje problema izbeglica i interno raseljenih.\nPrema rečima ministra, sredstva će biti utrošena na izgradnju stambenih jedinica u 17 gradova za smeštaj, pre svega, onih koji se sada nalaze u kolektivnim centrima.\nPomoć izbeglicama – ogrev, prehrambene pakete i školski pribor, pored ministra Ljajića, uručio je i predsednik beogradske opštine Savski venac Tomislav Đorđević.\nOn je tom prilikom rekao da opština ima obavezu i dužnost da pomogne svim građanima bez obzira odakle su došli.\nZahvaljujući donaciji od 30 tona uglja, biće omogućeno grejanje tokom cele zime svih 40 baraka u kampu, u kojima živi 108 izbeglih i interno raseljenih, uglavnom iz Peći, Istoka, Gnjilana i Kline, a među njima je i 28 deca.\n« Mehr als 10.000 droht Abschiebung nach Kosovo\nSorge um die Zukunft der Flüchtlinge »


Home // Lokali // Kafići // Hugs and Kisses\nOvaj mali, udoban i ušuškan kafe otvoren je nadomak Autokomande na Dan zaljubljenih. Hugs and Kisses otvorili su brat i sestra Marko i Duška Levnaić, s idejom da to bude mesto okupljanja kako njihovog društva tako i svih onih koji vole prijateljsku atmosferu. Lokal se sastoji od šanka i dva velika separea i može da primi oko 25 ljudi. Gosti mogu da poruče kafe, sokove i alkoholna pića. Posebno mesto na karti pića zauzima veliki izbor rakija, od kojih su najpopularnije dunjevača, kajsijevača i medovača. U kafeu Hugs and Kisses vikendom se organizuju različita okupljanja, kao što su rakija veče ili karaoke, i tim danima radno vreme je od 10 do jedan posle ponoći.\nKafić Hugs and Kisses - INFO\nradno vreme: 9-00\nadresa: Dobropoljska 61,lokal 4


Baj, baj: 10 razloga zbog kojih žene stavljaju tačku na vezu!\nNeke situacije je teško prebroditi bez obzira na to koliko su jaka osećanja između dvoje ljudi, a onda odjednom bude kasno.\n02.06.2019. - 16:00h\nEvo koji su najčešći razlozi zbog kojih žene prekidaju ljubavne veze:\nNe oseća da ste joj oslonac\nČak i žene koje cene svoju slobodu žele nekoga na koga mogu da se oslone kad je potrebno, a postoje i periodi (kao što su npr. trudnoća ili porodiljsko bolovanje), kada je ženama potrebnije da im je partner dostupniji nego inače.\nUmorna je od ispunjavanja zahteva\nAko od nje tražite da je uvek u dobroj kondiciji, dobro raspoložena, da svakog dana kuva...možda ste malo preterali.\nNe oseća da je ona jedina koje je u vašem životu bitna\nOvde nije reč samo o varanju. Ženama je važno da znaju da ih volite, ali i da ne gledate druge žene.\nUmorna je od vašeg nepoverenja\nKad napokon izađe s prijateljima, ne dozvolite da veče provede odgovarajući na vaše pozive i poruke. Slušanje o tome šta joj sve ne verujete, proveravanje poruka, listanje imenika u telefonu... nije baza za zdrav odnos.\nStalno je negativan\nAko ste stalno nesrećni, niste otvoreni za nove stvari, ona će u nekom trenutku poželeti da ode.\nNemate gotovo nikakvih sličnosti\nPonekad žene već na početku veze zbog partnera zanemare porodicu i prijatelje. Ali kad prođe euforija, često shvate da su njegovi partneri zapravo ljudi s kojima inače nikad ne bi ni razgovarale, ili da je njegova porodica apsolutno nepodnošljiva.\nPreviše ste detinjasti\nOna želi decu, a vi želite da date otkaz i putujete po svetu. Ili želite novi model "soni plej stejšena". Postoje naravno izuzeci, ali žene uglavnom nisu spremne da imaju decu s nezrelim ljudima.\nUmorna je od davanja\nDobri odnosi ne funkcionišu tako da daje samo jedan, a dve odrasle osobe mogu kvalitetno da budu zajedno samo kad oboje podjednako iskazuju svoja osećanja - rečima i delima.\nNije sigurna da znate šta želite\nNiko ne želi da zavisi od ljudi čiji planovi uvek “vise u vazduhu”, niti deluje pouzdano neko ko stalno menja mišljenje.\nNe delite planove za budućnost\nAko jedno od vas planira osnivanje porodice, a drugi mašta o novom poslu, niste dobro usklađeni. Razgovarajte i budite realni oko toga šta od partnera očekujete, savetuje portal Bright Side, a prenosi 24sata.hr.


Kontrolu prodaje softvera za špijuniranje podržava 11 članica EU | EurActiv Serbia\nKontrolu prodaje softvera za špijuniranje podržava 11 članica EU\nOgraničavanje izvoza tehnologije za sajber-nadgledanje podržava 11 zemalja članica Evropske unije, pokazuje radni dokument u koji je EURACTIV.com imao uvid. Prodaju takvih proizvoda, prema njihovom mišljenju, treba kontrolisati jer mogu da budu korišćeni i u civilne i vojne svrhe, a njihovom zloupotrebom mogu biti ugrožena ljudska prava.\nInicijativu kojom je podržan predlog Evropske komisije o ograničavanju izvoza takvih tehnologija pokrenula je Nemačka, a podržale su Hrvatska, Češka, Francuska, Italija, Poljska, Portugalija, Rumunija, Slovačka, Slovenija i Španija.\nDiplomate iz 11 zemalja potpisali su dokument na šest strana kojim se prihvata plan Evropske komisije o uvođenju "efikasne EU kontrole sajber-nadgledanja radi zaštite ljudskih prava". Dokument je datiran 29. januara, navodi Euraktiv.\nČlanice EU razmatraju predlog Komisije da se ponovo razmotre propisi EU o dodanom ograničenju izvoza proizvoda koji mogu biti korišćeni i u civilne i u vojne svrhe. Komisija je promene tih propisa predložila pošto je otkriveno da su evropske kompanije prodavale softver vladama koje su ga koristile za špijuniraje učensika protesta Arapskog proleća.\nDiplomate 11 zemalja su podržali nove EU kontrole koje se bave "specifičnom dimenzijom ljudskih prava, kao što su kršenja slobode izražavanja, prava na privatnost i prava na udruživanje, direktno povezanih sa zloupotrebom proizvoda za sajber-nadgledanje".\nPodrška tih zemalja predstavlja pobedu za Komisiju, navodi briselski portal. Komisija se bori da ubedi ostale članice i tehnološke kompanije da je potrebno ažurirati pravila o kontroli izvoza jačanjem zaštite ljudskih prava i ograničavanja prodaje softvera za nadgledanje drugim državama.\nSa podrškom nekih od najvećih članica EU, predlog Komisije ima veću šansu da dobije podršku većine zemalja Unije.\nNeke države se, međutim, i dalje ne slažu s predloženim merama, a neke su zabrinute da bi mogle biti uvedene nove zabrane izvoza proizvoda koji mogu da krše ljudska prava.\nTehnološke kompanije su takođe kritikovale predlog Komisije, tvrdeći da će biti teško dokazati da li se neki proizvodi koji se svakodnevno koriste mogu zloupotrebiti.\nZakon o ograničenju izvoza može stupiti na snagu tek kada sve zemlje članice, Evropski parlament i Komisija postignu kompromis. Parlament je takav dokument podržao u januaru, ali pregovori s druge dve strane još nisu počeli.\nZemlje koje su podržale kontrolu izvoza tehnologija za sajber-špijuniranje ne žele, ipak, da se ista ograničenja odnose i na listu drugih vrsta tehnoloških proizvoda koji su na listi Evropske komisije.\nNeimenovani zvaničnik EU rekao je da je kontrola tehnologija kao što je roborika ili sistemi veštačke inteligencije koji mogu biti korišćeni kao oružje “previše restriktivna” i da “nije dalekovida”. Prema njegovom mišljenju, radni dokument ipak ohrabruje jer podržava širi plan o novim kontrolama izvoza tehnologija za nadziranje.\nVlade 11 zemalja takođe imaju podeljene stavove o delu predloga Evropske komisije koji se odnosi na transparetnost, jer su osetljive po pitanju objavljivanja informacija o svom izvozu proizvoda koji mogu imati dvostruku namenu i njihovog deljenja s drugim članicama.\nU nacrtu predloga Evropske komisije navedeni su tipovi tehnologija za koje bi bila potrebna dodatna licenca pre nego što se kompanijama dozvoli da ih izvezu. Cilj takvih mera je da se stroža pravila primene i na proizvode koji bi se u budućnosti mogli sve više koristiti kao oružje.


Naslovna Fudbal Evropska takmičenja Protivnici poznati – Budućnost i Mornar se spremaju za evropske izazove\nDok Partizan i Crvena Zvezda pokušavaju da oforme sastave sa kojima će pokušati da dokažu da su neuspesi prethodne sezone samo etapa na nivou epizode, šampionski klubovi iz Crne Gore, Budućnost (ABA liga) i Mornar koji je osovjio domaće prvenstvo, imaju sasvim drugačije brige.\nPodgoričani se naime, pripremaju za nastup u Evroligi gde se vraćaju posle petnaest godina odsustvovanja, a ekipa iz Bara za svoj debi u drugom po snazi evropskom klupskom takmičenju – Evrokupu.\nAs promised, the full calendar of the 2018-19 Turkish Airlines EuroLeague season is HERE, all packed with must-see games!\n?➡ https://t.co/wLwB6E6OMR pic.twitter.com/le11ngfoDQ\n— EuroLeague (@EuroLeague) July 10, 2018\nEvroliga je objavila raspored za nastupajuću sezonu prema kome će Budućnost imati tu čast da se već u prvom kolu u novom izdanju predstavi svojim navijačima. Prvi protivnik je Milano, a već u sledećem ekipa Aleksandra Džikića putuje u Istanbul gde će se sastati sa ekipom koja ju je izbacila iz prošlog izdanja Evrokupa, Darušafakom. Evroliga počinje 11. oktobra do kada će Morača biti spremna i uređena po svim standardima koje zahteva elitno takmičenje.\nNeće biti spremna samo dvorana u podgorici, već se to očekuje i od šampiona ABA lige. U skladu sa najavama da će se novoj sezoni pristupiti još ozbiljnije nego prethodnoj, bilo je logično da se igrački kadar prilagodi uslovima igranja u dva jaka takmičenja. Budućnost ne skriva da je prvi cilj odbrana titule u regionalnoj ligi koja obezbeđuje Evroligu i sledeće sezone.\nPrvi potezi su bili produženje saradanje sa Nemanjom Gordićem iza koga je možda i najbolja godina u karijeri, a posle njega su u Moraču stigli Tejlor Klark, Edvin Džekson, Erl Klark i kao poslednji Aron Kraft.\nMornar je uspeo da napravi čudo i postane šampion Crne Gore\nNajprijatnije iznenađenje prethodne košarkaške sezone je definitivno Mornar iz Bara. Ekipa Mihaila Pavićevića ne samo da je u ABA ligi uspela da se izbori za plej-of, nego je prekinula apsolutnu dominaciju Budućnosti i postala šampion Crne Gore. Mornar će učestvovati u Evrokupu, a neki od timova koji će u okviru grupne faze gostovati u Topolici spadaju u prvu kategoriju evropske košarke.\nLebron je u Lejkersima, a kvota da će ekipa iz L.A. biti šampion je odlična!\nBarani su smešteni u grupu sa Unikahom, Uniksom, Lijetuvos Ritasom, Torinom i Frankfurtom. Prva tri kluba imaju zavidan staž u Evroligi, a italijanski i nemački predstavnik su starosedeoci u Evrokupu.\nAko se sezona Budućnosti može nazvati izvanrednom, za Mornar bi važio i neki zvučniji epitet. Doduše, imao je Mornar tokom devedesetih izlete u Evropu (Kup Radivoja Koraća), ali su sadašnji uslovi s obzirom na sve veći upliv novca u košarku, znatno teži. Sam pokušaj poređenja budžeta sa jednom Unikahom ili Uniksom, kao i konkurencije u domaćim takmičenjima tih ekipa bi ukazalo na ogromne razilke. U klubu ipak ističu da su cilejvi za predstojeću sezonu postavljeni više nego za prošlu.\nPrethodni tekstPartizan rutinom otvorio sezonu: Pet stvari koje mogu da raduju!\nSledeći tekstKriza je stvar prošlosti, Đoković protiv Nadala za novo vimbldonsko finale


Reforme u bivšoj Jugoslaviji i Ukrajini dobijaju zamah\nStručnjaci izražavaju bojazan da bi reformski zamah u zemljama koje imaju aspiracije da uđu u Evropsku uniju, ukoliko ona zatvori vrata za dalje širenje prema istoku, mogao da se smanji uz potencijalno destabilizujuće posledice.\nSkup pod naslovom Nova istočna granica Evropske unije, posebno je bio usredsređen na Belorusiju, Ukrajinu i Moldaviju, koje su do 1991. bile deo Sovjetskog Saveza. U pogledu Belorusije – gde tvrdokorni antireformski bivši komunisti izgleda da čvrsto kontrolišu situaciju – nije bilo mnogo optimizma.\nVeliki deo rasprave se vodio o Ukrajini, u kojoj se prošlog decembra dogodila proreformska revolucija i koja veoma želi da se pridruži Evropskoj uniji i oslabi veze sa Rusijom. Učesnici skupa su sugerisali da je teško predvideti da li će Ukrajina posati deo zapada ili obnoviti svoje tradicionalne veze sa Rusijom – prema istoku. Januš Bugajski, iz vašingtonskog Centra za strateške i međinarodne studije, kaže da Evropska unija nema jasnu politiku prema Ukrajini, budući da samo Poljska i nekolicina drugih članica energično podržavaju prijem Ukrajine.\nNemačka i Francuska, kaže Bugajski, umanjuju ukrajinske šanse, jer ne žele da ugroze svoje čvrste veze sa Rusijom. Ekonomista Oljeg Havrilišin sugeriše da bi sudbinu Ukrajine moglo da odluči opredljenje te zemlje za tržišne reforme.\n«Ako vidimo da se reformski zamah smanjuje i preokreće i vraća ravnoteži državnog zahvatanja i zamrzavanja procesa dalje liberalizacije, to će biti krajnje glasno zvono za uzbunu.»\nStručnjaci generalno smatraju da su rezultati referenduma u Francuskoj i Holandiji u maju i junu, protiv novog Ustava Evropske unije, nagovestili snažno protivljenje zapadne Evrope daljem širenju Unije prema istoku.\nOsam bivših komunističkih država centralne i istočne Evrope se pridružilo Evropskoj uniji u maju 2004, a Rumunija i Bugarska su na putu da se pridruže 2008. Januš Bugajski smatra da je od vitalnog značaja da Evropska unija održi obećanje da će na posletku da primi zemlje zapadnog Balkana, jer bi – kako ističe – zatvaranje vrata bilo opasno.\n«To bi moglo da dovede do potencijalnog izolacionističkog i nacionalističkog usporenja u nekim od tih zemalja i oživi neke konflikte. Naravno, mnogo zavisi od i od toga da li će biti rešeni statusi Srbije i Crne Gore i Kosova.»\nDvojica učesnika su naglasila da bi specijalne trgovinske povlastice bez punog članstva bile nedovoljne i ne bi dale odgovarajući podsticaj za nastavak reformi.


Zorana Mihajlović: Srbija regionalni lider u rodnoj ravnopravnosti - Društvo - Dnevni list Danas\nPočetna » Društvo » Zorana Mihajlović: Srbija regionalni lider u rodnoj ravnopravnosti\nPredsednica Koordinacionog tela za rodnu ravnopravnost Zorana Mihajlović izjavila je da je Srbija regionalni lider u oblasti rodne ravnopravnosti i da može služiti kao primer dobre prakse svim zemljama Zapadnog Balkana.\n2Piše: Beta 21. februara 2021. 12.10\nKako je saopšteno iz njenog kabineta, evaluacija koju je sproveo tim nezavisnih eksperata pokazala je da je u Srbiji uspešno priveden kraju trogodišnji projekat „Ključni koraci ka rodnoj ravnopravnosti“, vredan dva miliona evra.\n„Ponosna sam jer smo još jednom pokazali da smo regionalni lider u ovoj oblasti i da možemo služiti kao primer dobre prakse svim zemljama Zapadnog Balkana“, rekla je Mihajlović.\nProjekat je sprovelo Koordinaciono telo za rodnu ravnopravnost u saradnji sa Ministarstvom za evropske integracije i Agencijom UN Women, uz finansijsku podršku Delegacije EU u Srbiji.\n„U saradnji sa svim partnerima na projektu radili smo na jačanju mehanizama za rodnu ravnopravnost, ali i na ekonomskom osnaživanju žena, posebno onih iz ranjivih kategorija društva, kao što su žene na selu, starije i žene sa invaliditetom, Romkinje. Rodna ravnopravnost nije pitanje jednog ministarstva, ona mora biti utkana u sve sfere društva“, izjavila je Mihajlović.\nOna je dodala i da će država nastaviti da jača rodnu ravnopravnost na lokalu, kao i da će projekat biti nastavljen u naredne tri godine.\nPredsednica Koordinacionog tela za rodnu ravnopravnost, Zorana Mihajlović\nMihajlović: Ako može „spremačica“, zašto ne bi moglo „inženjerka“\n21. februara 2021. u 12.18\nSrbija jeste lider u rodnoj ravnopravnosti: podjednako su ugrožene i žene i muškarci. Lider je i u ugrožavanju urbanizma, ekologije, medijske slobode, ustava, prava, slobode sudstva, tužilaštva, kontrole korupcije… Ponosan sam što sam državljanin jednog takvog lidera. Živeo predsednik!\n21. februara 2021. u 13.52\nOvo je zaista smesno.Mi smo u svemu najbolji u regionu Evropi i svetu ali narod nam sve gore zivi.Ne verujete?Prosetajte se ovom nasom lepom Srbijom.


Najvažniji verski praznici njihov smisao, znacaj, datumi i simbolika. | Novinsko-informativna agencija Roma\nĐurđevdan i Erdelezi: Sveti Đorđe, najverovatnije je do stapanja jevrejsko – hrišćanskog obožavanja starozavetnog proroka Elije i hrišćanskog obožavanja Svetog Đorđa došlo veoma rano u jedan nadreligijski prolećni praznik, bez obzira na njihove različite religijske korene. Romi su ovaj praznik preuzeli od neroma, prilagodivši pritom praznične ceremonije svojim verovanjima. To je prolećni praznik koji traje nekoliko dana i označava početak leta i navodno donosi sreću i blagostanje. U svim slavljima cveće, sveže ubrane grančice i ,,sveta vodica’’ predstavljaju simbole života i proleća.


Krameterhof - imanje Seppa Holzera\nStočarstvo na Krameterhofu takođe ima svoje specifičnosti i ovde dom nalaze svinje, krave, koze, ovce, konji, ptice...Sve životinje na farmi formiraju specifične odnose sa ostatkom živog sveta i imaju svoje mesto u velikom sistemu imanja. Svinje, primera radi, su koristili na farmi puštajući ih da provode vreme u prethodno iskopanim jamama za jezera. Svinje bi se tu igrale i valjale u blatu, usput zapušavajuči pore kojima voda može da otiče, spremajući tako jezero za akumulaciju vode. Kada smo kod svinja, sorta koja se na Kramertehofu gaji je posebna. U pitanju je sorta svinja koju su duži niz godina pokušavali da obrnutom selekcijom približe staroj, autohotnoj, a objasnili su nam i jednu metodu kojom to rade. Posmatrali smo radoznale svinje kako dolaze do nas, očekujući hranu, a nas vodič, Sepov sin, svinjama je bacao redom biljke koje je ubrao pored puta, u delu gde one rastu samoniklo. Svinje su najpre uživale u bogatim mesnatim listovima, redom se otimajući oko klope. Zatim bi im naš domaćin ponudio bodljikavu i neuglednu biljku i objasnio selekciju. Svinje koje su htele da jedu sve, ostaju i od njih se pravi potomstvo za narednu godinu, dok se ostale koriste za ishranu. Međutim, skoro su imali i sreće, jer je u jednoj od alpskih zabiti pronađeno imanje van domašaja tehnologije na kom se gajila autohotna, stara „planinska“ sorta svinje, koja se sada masovno reintegriše i revitalizuje. Za sve životinje je zajedničko da imaju velike prostore, na kojima se slobodno kreću. Životinje žive zdrav život i nikada se ne tove u prostoru od par metra kvadratnih, kao što je to nažalost najčešča praksa na većini farmi. Ne treba ni da začudi činjenica da se meso sa ovog imanja prodaje ekskluzivnim restoranima, uz liste čekanja na koje je teško ući. Još jedna u nizu lekcija o tome da ako se nečim baviš, a ne zeliš da budeš najbolji, nema ni razloga da to radiš. Zanimljivih primera bilo je pregršt, pa su recimo ovce smeštene na strmoj parceli prepunoj kamenja, koje čini prirodno stanište za ove zivotinje. I ne samo to, staja sa hranom se nalazi na najvišoj tački ove parcele, dok je štala u kojoj spavaju na najnižoj. Tako ovce svakog jutra prelaze preko stenovitog krša do doručka, usput stružući kopita, uvek u pokretu i dobroj formi. Kokoške na farmi su u pratnji vepra. Fascinantno je bilo videti prelepog prasca, Napoleona, okruženog svojim jatom, koje čuva. Svinje su sjajne u odbrani živine od predatora, bilo iz vazduha ili sa zemlje. Neke životinje, poput krava, konja i koza žive na naizgled nepreglednim parcelama tako da njihovu ogradu ni ne možemo lako videti, pa životinje zaista imaju utisak da su divlje, a ne domaće, u ovom svojevrsnom zoološkom vrtu.


Objavljeno 20 Juni 2019\nČlan Predsjedništva DF-a i predsjednik PzP-a Nebojša Medojević na današnjoj pres konferenciji saopštio je da je taj opozicioni savez došao do obimnog materijala koji raskrinkava opasne finansijske malverzacije preko više grupa firmi koje, kako je kazao, direktno štiti vrh režima i crnogorske institucije.\nOn je otkrio i njihovu vezu sa „Vardar grupom“ koja djeluje međunarodno, a sve u cilju ozbiljnog pljačkanja crnogorskih građana.\nPredsjednik PzP-a je saopštio da je poznato javnosti da postoje kompanije koje služe da izvlačenje gotovine iz poslovanja preduzeća kroz razne fiktivne transakcije sa povlašćenim firmama koje, dodao je, postoje još od ’90ih godina, a sve to kako bi se izbjeglo plaćanje poreza na dobit.\nSaopštio je da je DF dobio oko 40-tak faktura i da su došli do informacija da u Crnoj Gori djeluje jedna grupa kompanija, međusobno povezanih koja ima za cilj da prikazivanjem lažnih faktura izbjegne plaćanje poreza na dobit. Takođe i da uzme novac od građana na način što, ovjašnjava Medojević, fakturiše PDV, a da firma koja primi tu fakturu, ne plati PDV, a onda traži povraćaj PDV-a od Poreske uprave koji nikada nije ni uplaćen.\nOn je naglasio da su te firme to radile nesmetano i nekontrolisano jer ih inspekcija nije kontrolisala.\n„Prateći nastupe insajdera Lakića i sada dobijajući ove fakture, vi sada vidite da postoji jedna ozbiljna kriminalna grupa“, ukazuje on.\nObjasnio je da se sve te fakture uništavaju kako bi se zametnuo trag milionskih finansijskih prevara, a firme guraju u lažni stečaj i da Poreska uprava nije ni postupala po zakonu da provjeri da li su firme dužne državi, već je odobravala stečaj.\nKako je saopštio, po dokazima koje DF posjeduje, postoji nekoliko firmi koje se povezuju sa izvjesnim Ivanom Vukovićem koji kontroliše jednu grupu firmi, koje su blokirane, ali posluju – odnosno šalju fakture na izmišljene usluge i robe.\nOve fakture iz firmi koje kontroliše Vuković su , dodao je, slate firmi PS Gradnja i drugim firmama koje kontrolišu braća Petričević.\nKazao je da je to nastavak „stare prakse“ da ove firme fakturišu fiktivne fakture pomoću kojih druge povlašćene firme podižu gotovinu od koje uzimaju proviziju i ističe da je do problema među njima došlo upravo zbog raspodjele provizije što je kako je naveo dovelo do istupanja insajdera Dejana Lakića.\n„Dakle, postoje privilegovane grupe koje uz podršku direktora Poreske uprave gospodina (Miomira M) Mugoše i njegove pomoćnice, zadužene za inspekcijske poslove gospođe (Stanislave) Martinović omogućavaju ovim firmama da izbjegavaju plaćanje PDV-a, podižu gotovinu i povraćaju PDV koji nikad nisu ni uplatili“, ukazao je Medojević.\nDirektor Poreske uprave Miomir M. Mugoša\nOvakav nivo prevare koji je osmišljen u vrhu režima da se pljačka sopstvena država je, kako je ocijenio on, prava rijetkost.\nKazao je da su fakture u njegovom posjedu u vrijednosti od 20 do 30 miliona evra.\n„A koliko stvarno ima tih faktura fiktivnih, tek će da se vidi u nekoj istrazi“, poručio je on.\n„Očigledno da se radi o organizovanoj kriminalnoj grupi koja svoje aktivne učesnike ima u vrhu Poreske uprave, Privrednom sudu i naravno tužilaštvu koje godinama zna za ove aktivnosti, ali ne sprovodi istragu“, objašnjava on i apostrofira da se radi o veoma ozbiljnoj stvari podsjećajući na slučaj navodnog samoubistva zamjenika direktora Poreske uprave Sretena Grebovića.\n„Sreten Grebović se po zvaničoj verziji ubio, mada istraga još traje – postoje indicije da ga je neko ubio, da čovjek nije htio da preuzme na sebe odgovornost za ovu šemu i da je htio da objavi šta se stvarno radilo i kako se pljačkala država i da je nesrećno izgubio život“, ukazuje Medojević.\nOn je otkrio da je ova kriminalna organizacija povezana i sa jednom međunarodnom organizacijom koja se zove „Vardar grupa“ i već je hapšena po Srbiji i regionu gdje su vršili finansijske malverzacije i uz pomoć carinskih službi, policije, ANB-a unosili novac u Crnu Goru.\n„Ova grupa funkcioniše i u Crnog Gori i međunarodno. Među privrednicima se već zna da ako želite da izvučete gotovinu ili operete novac postoji ova organizacija koja, po saznanjima koja smo dobili preko objava Dejana Lakića, sačinjavaju Jelena Novović, Slaven Mihajlović i Igor Ulićević, Miloš Mladenović i posebna ta firma GP Mićoni koja je srce čitavog ovog mehanizma“, kazao je on.\nMedojović je zaključio riječima da sumnja da će tužilaštvo bilo šta uraditi povodom dokaza za ovu „monstruoznu šemu“, jer oni, kako je istakao, vode do vrha režima, odnosno do Aca i Blaža Đukanovića i, kako je ponovio, uz logističku podršku Poreske uprave, Privrednog suda i uz ćutanje policije, SAJ-a, ANB-a, kao i Milivoja Katnića koji, kako je dodao, ovaj predmet ne smije da dira.


Panasonic RP-HF100ME-W bele sa mikrofonom slušalice cena, cene Srbija, prodaja Beograd Novi Sad Niš\nPanasonic RP-HF100ME-W bele sa mikrofonom slušalice cene\nPANASONIC slušalice RP-HF100ME-W bele sa mikrofonom PANASONIC slušalice RP-HF100ME-W bele sa mikrofonom Slušalice visokog kvaliteta, Neodimijum magnet, Zvučna jedinica 30 mm, Impedansa: 26 ? ±15% , Osetljivost: 103 dB/mW at 500 kHz), Kapacitet: 1000 mW *IEC , RPHF100EAPLAVE Frekvencijski raspon: 10 Hz -... specifikacija\ncena od 2.230,00 do 2.999,00 din | prodavnica (13)\nPANASONIC slušalice RP-HF100ME-W bele sa mikrofonom PANASONIC slušalice RP-HF100ME-W bele sa mikrofonom Slušalice visokog kvaliteta, Neodimijum magnet, Zvučna jedinica 30 mm, Impedansa: 26 ? ±15% , Osetljivost: 103 dB/mW at 500 kHz), Kapacitet: 1000 mW *IEC , Frekvencijski raspon: 10 Hz -\nOvleng OV-P7 crno-plave slušalice sa mikrofonom\nMax Mobile DHBT-020 slušalice\nEPonuda nije internet prodavnica već Vam omogućava da brzo i lako nađete Panasonic RP-HF100ME-W bele sa mikrofonom slušalice po najjeftinijoj ceni. Naš cilj je da kupci budu što bolje informisani o ponudi Panasonic slušalice RP-HF100ME-W bele sa mikrofonom na tržištu Srbije. Vrlo lako nalazite željeni proizvod za kategoriju Slušalice cene, ne morate da lutate od sajta do sajta za Panasonic Slušalice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Panasonic RP-HF100ME-W bele sa mikrofonom slušalice sa PRODAVCEM. EPonuda ne može da garantuje potpunu tačnost specifikacije i slika za Panasonic RP-HF100ME-W bele sa mikrofonom slušalice. Pre kupovine, podatke za Panasonic slušalice RP-HF100ME-W bele sa mikrofonom proverite na sajtu PROIZVOĐAČA.


RTCG - Radio Televizija Crne Gore - Nacionalni javni servis :: Fudbal :: FSCG: Dobit od milion i 618 hiljada\nREDOVNA SKUPŠTINA 03. 07. 2019. 16:46 >> 16:43 0\nSkupština Fudbalskog saveza Crne Gore (FSCG) jednoglasno je usvojila Izvještaje o finansijskom poslovanju u 2018. godini i aktivnostima u periodu između dvije sjednice. Šef finansijske službe, Mirko Janičić saopštio je da je FSCG nakon sprovedenih planiranih reprezentativnih akcija, klupskih takmičenja, intenzivnog investicionog ciklusa u razvoju fudbalske infrastrukturu ostvario neto dobit od minion i 618 hiljada EUR.\nPrema njegovim riječima, akumulirana dobit, redovnost prihoda i racionalnost poslovanja iz ranijih godina doveli su do finansijske rasterećenosti koja je omogućilo zaposlenima u Savezu da nesmetano planiraju i sprovode ciljeve za narednu takmičenuu.\n"U 2018. godini ostvarili smo osam miliona i 11 hiljada EUR prihoda. Prihodi su u odnosu na prošlu godinu povećani za 8,83 odsto", rekao je Janičić.\nOn je naglasio da su rashodi u 2018. godini iznosili 6,39 miliona EUR, što je za 2,2 odsto više nego prošle.\n"Najviše novca potrošeno je na pomoć klubovima i regijama i adaptaciji infrastrukture. Na drugom mjestu su troškovi zarade svih zaposlenih u savezu, po blo kom osnovu, a na trećem troškovi prevoza i smještaja reprezentativnih selekcija", rekao je Janičić.\nDelegatima je prezentovan video materijal koji je obuhvatio sve aktivnosti Saveza tokom prethodnih 12 mjeseci sa fokusom na projekte posvećene unaprijeđenju fudbalske infrastrukture u Crnoj Gori.\nDelegati Skupštine jednoglasno su odabrali revizorsku kuću EuroREV za revizora finansijskog poslovanja Fudbalskog saveza za 2019. i 2020. godinu.\nJednoglasno je usvojen i Pravilnik o izmjenama i dopunama Disciplinskog pravilnika FSCG.\nSjednici u podgoričkom hotelu Ramada prisustvovalo je 36 od 45 delegata, koliko broji Skupština.


Hitno donijeti novi Zakon o visokom sudskom i tužilačkom vijeću\nHITNO DONIJETI NOVI ZAKON O VISOKOM SUDSKOM I TUŽILAČKOM VIJEĆU: Neophodno da Zakon bude zasnovan na preporukama eksperata Evropske komisije i mišljenjima Venecijanske komisije\nČlanovi Visokog sudskog i tužilačkog vijeća (VSTV) Bosne i Hercegovine usaglasili su odgovor na pismo međunarodne zajednice, navodeći da su primili k znanju zabrinutost i većinu konstruktivnih kritika.\nU odgovoru na zajedničko pismo koje su im 28. maja uputili OSCE, Američka ambasada i Delegacija EU, VSTV konstatuje da je svjestan kašnjenja u provođenju postupka imenovanja nosilaca pravosudnih funkcija, kao i sudija Ustavnog suda FBiH.\n"Ističemo da je to kašnjenje u najvećoj mjeri posljedica i objektivnih uzroka, kao što je usvajanje novog normativnog okvira za imenovanja, a ne samo naših subjektivnih propusta", navodi se u pismu VSTV-a.\nDodaju da će pristupiti intenziviranju tih postupaka i izvršiti imenovanja, uz stalno analiziranje normativnog okvira u ovoj oblasti, navodi se u saopštenju.\nU pismu se ističe da je VSTV počeo pratiti novousvojeni sistem ocjenjivanja, kao i da čvrsto ostaje kod odluka iz oblasti finansijskih izvještaja nosilaca pravosudnih funkcija i da pripremaju revidirani tekst Pravilnika o podnošenju, provjeri i obradi tih izvještaja, koji neće biti suprotni preporukama evropskih eksperata.\nU pismu se poziva zakonodavna vlast da što prije donese novi Zakon o VSTV-u, zasnovan na preporukama eksperata Evropske komisije i mišljenjima Venecijanske komisije.\n"U narednom periodu izradićemo vlastiti reformski program i prezentovati ga na konvenciji planiranoj za novembar 2019. godine", navodi se u pismu usvojenom trećeg i posljednjeg dana zasjedanja VSTV-a.\nIZVOR: Vebsajt BHRT, 21.06.2019.


Najmasovniji protest do sada, zahtev za smenu Nebojše Stefanovića | Autonomija\nNajmasovniji protest do sada, zahtev za smenu Nebojše Stefanovića\nProtest „Jedan od pet miliona“ održan je u centru Beogradu, a prema procenama izveštača, protest je bio još masovniji nego prošli.\nOrganizatori protesta su listi zahteva večeras dodali još jedan – smenu ministra policije Nebojše Stefanovića.\nUčesnici protesta su duvali u pištaljke i nosili transparente sa natpisima „Ima nas pet miliona“, „Dosta laži, penzioneri su gladni“, „Šetam ne želim da odem“, „Reke vam ne damo, recite ne MHE“…\nPrvo se obratio glumac Branislav Trifunović koji je okupljenima poručio da ako ih pitaju ko je organizator protesta, oni odgovore Aleksandar Vučić, jer da nije njega, ne bi bilo ni protesta.\nOkupljenima se obratio i predsednik Mesne zajednice Rakita Desimir Stojanov, koji je rekao da meštani tog sela traže „samo mir i reku“. Poručio je i da investitoru mini hidroelektrane u tom mestu neće dozvoliti da prođe kroz njegovu dedovinu.\nDok su učesnici protesta bili na ulazu u Takovsku ulicu kraj kolone bio je kod Narodnog pozorišta na Trgu Republike.\nOrganizatori protesta pozvali su građane ispred RTS-a da naprave što veću buku. „Kada već ne žele da nas vide, onda neka nas čuju“, poručili su.\nKolona se posle RTS-a, zaustavili ispred televizije Studio B, gde večeras gostuje Vučić, i pozvali su ga da izađe i da ih prebroji.\n„Vučiću, prebroj nas“ i „Vučiću lopove“ uzvikivalo je više hiljada okupljenih kod Palate Beograđanka u kojoj se nalaze prostorije TV Studio B.\nBranislav Trifunović potom je poručio da je „ovo zemlja za nas“ citirajući reči pesme grupe EKV, koju je potom pustio sa razglasa.\nSaobraćaj u ulicama kojima se kreće kolona učesnika protesta bio je obustavljen, a izuzev saobraćajne policije nije bilo primetno pojačano prisustvo policije.\nOrganizatori protesta potom su Vučiću uputili zahtev da do danas u 18 sati, smeni Nebojšu Stefanovića „zbog kriminalizacije društva i vređanja protestanata“, kao i da danas dođe na Studentski trg ako hoće da sasluša nezadovoljne građane.


AI: Država ne štiti novinare\nPovodom oštre osude napada pojedinih medija i ultradesničarskih organizacija, pre svega na Nezavisno društvo novinara Vojvodine i njenog čelnika, koje je Amnesty international okarakterisao kao diskriminaciju, govor mržnje i podsticanje na nasilje, sagovornici Radija Slobodna Evropa ističu da je glavni problem izostanak reakcije odgovornih državnih institucija.\nPrimarni motiv za napade na novinare je etničko poreklo, odnosno nacionalnost, a članovi Nezavisnog društva novinara Vojvodine opisani su i kao 'antisrbi', navodi se u saopštenju za javnost koje je ova organizacija objavila na svom sajtu.\nAmnesty je ukazao na činjenicu da se stalna kampanja mržnje, zastrašivanja i pretnji pojačala u poslednjih nekoliko sedmica i kulminirala ozbiljnim pretnjama koje su otvoreno objavljene u pojedinim magazinima i na nekim društvenim mrežama.\nKao najdrastičnije primere zastrašivanja novinara ova organizacija ukazuje na slučaj predsednika Nezavisnog društva novinara Vojvodine Dinka Gruhonjića, kome su 9, 10. i 25. januara, preko društvenih mreža i sajtova, pa i njegovog sopstvenog bloga, upućene preteće poruke, uključujući i pretnje smrću.\nPodseća i na to da su Gruhonjić i njegova porodica, čak i deca, još 2007. godine bili meta pretećih poruka “Nacionalnog stroja”, kasnije zabranjene neonacističke grupe, i da se u to vreme dve nedelje kretao uz policijsko obezbeđenje.\nDuboku zabrinutost ova organizacija izrazila je i zbog pretnji koje su polovinom januara ove godine upućene vlasniku i direktoru beogradskog dnevnika “Kurir” Aleksandru Rodiću, a zatim i pretnji tom listu da će njegove prostorije biti dignute u vazduh.\nAmnesty International zbog svega ovoga podseća vlasti u Srbiji na njihove međunarodne obaveze da zaštite slobodu izražavanja i pravo na život.\nNajviše plaši ćutanje institucija\nNajveći problem sa kojim su pripadnici sedme sile suočeni, kaže za Radio Slobodna Evropa Dinko Gruhonjić, predsednik vojvođanske novinarske organizacije i meta napada ultradesničara, jeste izostanak reakcije nadležnih institucija države Srbije, a o tome, kako podseća, “najbolje svedoči činjenica da ni do dana današnjeg ne znamo ko je ubio naše kolege Dadu Vujasinović, Slavka Ćuruviju i Milana Pantića i ko je postavio bombe Dejanu Anastasijeviću, čime je praktično poslata poruka da je nasilje nad novinarima potpuno normalna stvar. Ako nemamo odgovor na to pitanje, zašto bismo dobili odgovor na pitanje zbog čega tužilaštva ne postupaju u slučajevima govora mržnje, pri čemu su vrlo često glavni eksponenti tog govora mržnje upravo predstavnici institucija koji bi trebalo da ga sankcionišu”.\nGruhonjić podseća da je Nezavisno društvo novinara Vojvodine uputilo pismo i predsedniku države Tomislavu Nikoliću i premijeru Ivici Dačiću i vicepremijeru Aleksandru Vučiću, kao i predstavnicima vojvođanskih institucija, ali da reakcija do danas nema.\n“Jedini koji su reagovali su oni koji nemaju nikakvu vlast – to su predsednik Skupštine i Vlade Vojvodine Ištvan Pastor i Bojan Pajtić, ali oni nas u principu ne mogu zaštititi. Iako je prošlo više od nedelju dana, nema nikakve reakcije ni iz policije, ni iz tužilaštva i to je ono što ne samo rastužuje nego i plaši”, kaže Gruhonjić.\nInstitucije države i društvo ne ulažu suštinske napore da zaštite novinare, ali nisu dovoljno efikasna ni sama novinarska udruženja jer da jesu ne bi se ponavljale pretnje novinarima, ocenjuje i potpredsednik Nezavisnog udruženja novinara Srbije Dragan Janjić, koji dodaje da je to udruženje povodom poslednjih napada bilo praktično jedino koje se oglašavalo.\n“Nama je čak pošlo za rukom da se dogovorimo sa Odborom Skupštine Srbije za kulturu i informisanje da se organizuje jedno javno slušanje povodom rastućeg govora mržnje u srpskom društvu i pritisaka na medije, ali to je bilo javno slušanje van ičega obavezujućeg. Činilo nam se, a i dalje to mislimo, da je neophodno da se negde na važnim mestima u društvu priča o tom problemu, ali za sada nema nekih efekata”, kaže Janjić, naglašavajući da se nasilje može zaustaviti samo organizovanom društvenom akcijom institucija vlasti:\n“Kad bi se samo deo javne pažnje koji se posvećuje Urošu Mišiću, recimo, posvetio verbalnim i drugim napadima na novinare, bilo bi mnogo bolje. Nažalost, nije tako jer oni koji su bliži stavovima kakve zastupaju Uroš Mišić i njemu slični i dalje su mnogo glasniji u društvu”, rezignirano ocenjuje Janjić.